
IDEALUL  ŞCOALEI.1 

Prea  Cucernici  Părinţi, 

Biserica  noastră  în  cursul  veacurilor  a  făcut  o 
largă  catehizaţie  prin  aceea  că  până  la  înfăptuirea 
unităţii  politice  şi  naţionale  a  neamului,  pentru  credin¬ 
cioşii  ei  ea  a  înfiinţat  toate  şcoalele  româneşti  din 
Ardeal.  Ea  s’a  desbrăcat  de  toate  podoabele  sale, 
a  lăsat  adeseori  lăcaşurile  de  rugăciune  în  stare 
mai  slăbuţă,  numai  ca  să  poată  zidi  şcoale  pentru 
luminarea  credincioşilor  ei.  Şi  a  fost  aşa  de  mare 
această  jertfă  pe  care  a  adus-o  Biserica  noastră, 
încât  îndrăznesc  să  spun  că  nu  cred  să  mai  fie  altă 
Biserică,  să  i  se  asemene  în  această  privinţă! 

Am  fost  o  Biserică  militantă  şi  o  preoţime  mili¬ 
tantă  pentru  cultură.  Dupăce  sa  înfăptuit  unitatea 
politică  a  neamului  nostru,  misiunea  noastră  n’a 
încetat.  Dimpotrivă,  vremile  pe  cari  le  străbatem 
astăzi,  ne  impun  sarcina  de  a  fi  şi  mai  devotaţi  decât 
până  acum. 

1  Idei  din  cuvântarea  rostită  de  I.  P.  S.  Mitropolit  Nicolae  la  adu¬ 
narea  generala  a  Asociaţiei  clerului  „A.  Şaguna",  secţia  Sibiu,  ţinută  îd 
24  Noemvrie  1932. 

Iubiţilor  mei,  trăim  vremuri  excepţional  de  grele. 
Noi  nu  ne  putem  da  seama  de  criza  mai  ales  de 
ordin  sufletesc,  pe  care  o  străbate  omenirea  de 
astăzi.  Este  o  criză  generală  a  sufletului.  Astăzi 
sufletul  este  bolnav. 

Nu  voi  stărui  ca  să  arăt  cauzele  cari  au  produs 
această  enormă  criză,  ci  mă  mărginesc  numai  să 
constat,  că  nici  când  preoţimea  lui  Hristos  n’a  fost 
chemată  la  o  mai  intensă  activitate  misionară  ca 
astăzi.  V’aţi  dat  vr’odată  seama  serios,  ce  se  pe¬ 
trece  în  vasta  împărăţie  de  dincolo  de  Nistru?  V’aţi 
dat  seama  ce  se  întâmplă  cu  credincioşii  unui  popor 
care  era  vestit  pentru  credinţa  lui?  V’aţi  dat  seama  că 
noi  suntem  megieşi  cu  ei?  Acolo  se  poartă  o  luptă 
ne  mai  pomenită  pentru  extirparea  credinţei  în 
Dumnezeu  din  inimile  oamenilor.  Această  luptă  nu-şi 
are  precedent  nici  în  persecuţiile  de  odinioară  ale 
împăraţilor  vechi  păgâni.  Atunci  lupta  se  purta  împo¬ 
triva  creştinilor  cari  erau  socotiţi  vrăşmaşi  ai  împă¬ 
răţiei  romane.  Acum  lupta  este  îndreptată  împotriva 
lui  Dumnezeu  însuşi,  —  pentru  a-L  scoate  din  inimile 
credincioşilor.  Este  năvala  pustiitoare  a  unui  mate¬ 
rialism  cras  şi  a  unui  ateism  orb.  In  numele  acestui 
materialism  se  poartă  lupta  de  extirpare  a  reli¬ 
giei,  lupta  contra  preoţimii,  o  luptă  în  care  şi-au 
dat  viaţa  nenumăraţi  preoţi  şi  ierarhi.  Şi  trebue  să 
adaug  convingerea  mea,  că  Biserica  rusă  a  purtat 
şi  va  mai  purta  lupta  bărbăteşte,  eroic.  Un  profesor 
rus,  refugiat  în  alte  ţări  scrie:  „Aş  vrea  să  văd, 
dacă  oricare  Biserica  din  apus  ar  fi  în  stare  să 
poarte  această  luptă,  aşa  dupăcum  o  poartă  Biserica 
ortodoxă  din  Rusia !“ 

Dar  prigoana  aceasta  nu  s’a  oprit  la  Nistru.  Ea 
s’a  întins  încoace,  până  la  noi.  Şi  dincolo  de  noi. 

418 


REVISTA  TEOLOGICA 


La  noi  propaganda  aceasta  se  face  cu  mijloace  tai¬ 
nice,  dar  în  măsură  mai  mare  decât  îşi  dă  seama 
poliţia,  decât  îşi  dă  seama  administraţia  şi  guvernele. 
Chiar  mai  mult  trebuie  să  ne  dăm  seama  noi,  preoţii, 
căci  prin  această  luptă  nu  este  periclitat  numai  Statul, 
ci  şi  Biserica  şi  sufletele,  pentru  cari  noi  avem  răs¬ 
punderea. 

Trebuie  să  considerăm  o  mare  fericire,  că  ni 
sau  deschis  uşile  şcoalei  pentru  a  putea  face  edu¬ 
caţie  sufletelor  tinere. 

Intr’adevăr  această  misiune  a  preoţimii  este  mare 
şi  largă.  Şi  dacă  au  fost  până  acum  preoţi  cari 
n  au  catehizat,  aceia  au  fost  absenţi  dela  o  datorie. 
Cine  să  ducă  la  Hristos  sufletele  din  şcoalele  noa¬ 
stre,  dacă  nu  slujitorii  lui  Hristos,  cari  nu  sunt  numai 
slujitorii  la  altar  şi  săvârşitori  ai  Sfintelor  Taine,  ci 
trebuie  să  fie  şi  educatorii  celor  mici?  Mântuitorul 
a  spus  odată  Apostolilor:  „Lăsaţi  copiii  să  vină  la 
mine“.  Aceste  cuvinte  trebuie  să  le  înţelegem  mai 
ales  noi,  acum  când  ne  spune  Mântuitorul :  „Aduceţi 
copilaşii  voştri  la  mine!"  Noi  nu  trebue  să  lăsăm, 
ca  alţii  să  aducă  copilaşii  la  Hristos;  ci  noi  să-i 
ducem,  căci  dela  noi  îi  cere  Hristos. 

Şcoala  de  astăzi,  cred  că  numai  profita  poate 
pe  urma  intrării  preotului  în  ea.  Nu  va  contesta 
nimeni,  că  şcoala  de  azi  este  prea  mult  dominată  de 
un  caracter  intelectualist.  Noi  ştim  că  omul  nu  este 
în  primul  rând  raţiune,  ci  are  un  tezaur  mai  mare 
decât  raţiunea:  sufletul.  Şi  fiindcă  şcoala  noastră 
de  astăzi  are  un  caracter  prea  unilateral  intelec¬ 
tualist,  ea  nu  poate  forma  caractere  creştine.  Şcoala 
este  preocupată  în  măsură,  aş  putea  zice,  covârşi- 
ioare,  de  planuri  de  învăţământ,  de  programe  şi  de 
chestiuni  de  metodă.  Am  citit,  mai  zilele  trecute. 

ceeace  au  scris  doi  bărbaţi  însemnaţi  ai  neamului, 
membri  ai  Academiei  Române:  profesorii  S.  Me¬ 
hedinţi  şi  I.  Simionescu.  Amândoi  se  plângeau  că 
programele  sunt  prea  încărcate.  Eu  cred  că  au  drep¬ 
tate.  Prea  mult  vreau  să  înveţe  şi  la  urmă  rămâne 
nedesvoltate  tocmai  acele  puteri  ale  sufletului  cari. 
sunt  mai  necesare  în  viaţă. 

Şcoala  este  apoi  o  instituţie  purtată  astăzi  în 
toate  părţile  de  către  legiuitori.  Nici  na  apucat  să 
se  realizeze  un  program  dat,  şi  el  se  şi  schimbă. 
Prin  această  legiuire  pripită  piere  respectul  faţă  de 
lege.  Ca  şi  când  pedagogia  n’ar  exista!  Ca  şi  când 
am  fi  cu  desăvârşire  streini  în  ţara  noastră  de  pe¬ 
dagogie,  aşa  tratăm  cu  şcoala.  Dar  tocmai  pentrucă 
este  şcoala  prea  preocupată  de  programe  şi  de  legi, 
ea  nu  este  folositoare  cum  ar  trebui  să  fie;  şi  pen¬ 
trucă  prea  lipseşte  un  lucru,  care  mai  ales  ar  trebui 
să  nu-i  lipsească:  un  ideal  de  educaţie  izvorit  din- 
tr'un  ideal  de  viaţă. 

Am  citit  dări  de  seamă  despre  congrese  de 
învăţători,  dar  n’am  citit  nicăiri  că  aceste  congrese 
şi-ar  fi  pus  întrebarea :  care  este  ţinta  acestei  vieţi  ? 
Măcar  că  este  foarte  necesar  ca  o  problemă  ca 
aceasta  să  fie  obiect  de  statornică  preocupaţie.  Căci 
când  tu  nu*ţi  dai  bine  seama  de  ţinta  vieţii,  cum  vei 
putea  îndruma  pe  alţii? 

Dragilor  mei,  ştiţi  ce  aştept  eu  în  primul  rând 
dela  intrarea  preotului  în  şcoală?  Nu  să  se  încâl¬ 
cească  şi  el  în  programe  şi  teorii,  ci  aştept  ca  pre¬ 
otul  să  ducă  cu  el  în  şcoală  un  ideal  de  educaţie 
smuls  din  inima  lui  Hristos  şi  din  inima  Evanghe¬ 
liei  mântuitoare.  Deodată  cu  el  să  între  idealul  de 
viaţă  pe  care  Hristos  ni  l-a  adus.  Dacă  aşa  îşi  va 
înţelege  preoţimea  noastră  misiunea,  atunci  activ i- 

tatea  catehetică  a  preoţimii  va  fi  o  activitate  bine¬ 
cuvântată.  Preotul  este  chemat  să-i  stea  în  ajutor 
şi  învăţătorului.  In  chipul  acesta  se  va  introduce, 
prin  împreuna  lucrare  a  preotului  cu  învăţătorul, 
idealul  Evangheliei  în  şcoală.  Caractere  poţi  să  faci 
numai  dacă  chemi  sufletul  la  o  nouă  viaţă.  Nu  poţi 
forma  caractere  prin  programe  şi  prin  legi.  Acolo 
unde  este  caracter,  acolo  uşor  se  găseşte  şi  programul 
şi  legea.  Religiunea,  dragilor  mei,  nu  trebue  privită  în 
şcoală  ca  celelalte  obiecte  de  învăţământ  Religia 
este  un  duh  de  viaţă.  Dintre  toate  materiile  religia 
are  cea  mai  strânsă  legătură  cu  idealul  şcoalei :  for¬ 
marea  caracterelor  religios-morale.  Pe  timpul  şcoalei 
noastre  confesionale  prevala  în  şcoală  problema  for¬ 
mării  caracterelor  religios-morale.  Toată  instrucţia 
avea  să  convergeze  spre  acest  scop.  Astăzi  nu  este 
nşa.  Culmea  înţelepciunii  pedagogice  se  rezumă 
astăzi  la  aceasta:  să  formezi  cetăţeni  buni.  Eu  nu 
sunt  împotriva  acestei  înţelepciuni;  dar  nu  pot  fi  buni 
cetăţeni  ceice  n’au  caracter  religios-moral.  Care 
teză  este  adevărată:  Trebuie  să  stea  sufletul  ca 
instrument  al  Statului,  sau  Statul  trebuie  să  fie  in¬ 
strumentul  sufletului?  Statul  nu  este  ultimul  ideal 
pe  această  lume.  Oricât  de  mult  iubim  Statul  —  şi 
suntem  gata  să  ne  dăm  pentru  el  tot,  —  dar  el 
este  numai  un  instrument  în  slujba  sufletului.  Să 
nu  facem  din  Stat  un  fetiş.  Idealul  creştinismului 
coboară  o  lumină  cerească  şi  asupra  Statului  —  şi 
numai  fiind  bun  creştin  eşti  de  folos  Statului  tău. 
Când  astfel  va  fi  concepută  problema  şcoalei,  însuşi 
-Statul  va  trage  folos. 

Noi  suntem  un  popor  vechiu  şi  am  avut  mili¬ 
oane  de  înaintaşi  credincioşi  până  la  martiriu.  De¬ 
votamentul  şi  jertfelnicia  lor  —  şi  faţă  de  Stat  — 

a  izvorît  din  credinţa  în  Dumnezeu  şi  din  conştiinţa 
destinaţiei  supraterestre  a  sufletului.  Biserica  a  fost 
ziditoarea  acestor  caractere  eroice.  Crede  Statul 
că  astăzi  poate  culege  roade  din  pomul  uscat,  adecă 
„smochine  din  ciulini ?“  Tocmai  de  aceea  îndrăz¬ 
nesc  să  afirm,  că  nare  Statul  nostru  şi  poporul  no¬ 
stru  astăzi  mai  mare  nevoe  de  nimic,  ca  de  Biserica 
lui  şi  de  credinţa  lui.  Plutarch  a  zis  în  vechime,  că 
ar  putea  concepe  cetăţi  fără  ziduri  şi  întărituri,  dar 
nu  ar  putea  concepe  un  popor  fără  credinţă.  Eu  aş 
putea  aplica  acest  cuvânt  astăzi:  Mi-aş  putea  închipui 
Statul  nostru  fără  poşte  şi  fără  finanţe,  dar  nu-mi 
pot  închipui  Statul  nostru  fără  credinţă  sau,  mai 
puţin,  luptând  împotriva  ei. 

Şi  acum  să  tragem  concluzia.  Ce  fericiţi  trebue 
să  fim  intrând  în  şcoală !  Prin  râvna  şi  devotamentul 
nostru  vom  creşte  cetăţeni  buni  şi  pentru  împărăţia 
românească  de  pe  pământ  —  şi  pentru  împărăţia 
lui  Dumnezeu  din  cer.  Pentru  această  bună  roadă 
să  ne  rugăm  şi  să  muncim  în  toate  zilele  vieţii  noastre. 

Aşa  să  ne  ajute  Dumnezeu. 


MANUALELE  DE  RELIGIE  ÎN 
ŞCOALELE  PRIMARE. 

In  sfârşit,  după  lupte  îndelungate  şi  după  ne¬ 
numărate  intervenţii  făcute  de  către  autoritatea  bi¬ 
sericească  pe  lângă  reprezentanţii  Statului,  Biserica 
şi-a  recâştigat  dreptul  său  firesc  de  a  intra  în  şcoala 
primară  pentru  a  preda  învăţământul  religios  prin 
propriile  sale  organe  şi  a  creşte  tinerele  vlăstare 
ale  neamului  în  duhul  Evangheliei  şi  al  înţeleptelor 
noastre  tradiţii  bisericeşti.  Faptul  trebue  să  ne  bu¬ 
cure  pe  toţi.  Pentrucă  de  aci  înainte  având  putinţa 
de  a  face  educaţia  religioasă  a  fiilor  săi,  cu  ade¬ 
vărat  dela  leagăn  până  la  mormânt,  Instituţia  sfântă 
îşi  poate  lua  şi  răspunderea  integrală  pentru  buna 
povâţuire  a  credincioşilor  intraţi  prin  botez  în  staulul 
ortodox  al  ei.  împotriva  tuturor  aparenţelor,  noua 
situaţie  trebuie  să  fie  prilej  de  bucurie  şi  pentru 
reprezentanţii  Statului,  bine  ştiind,  că  printr’o  edu¬ 
caţie  religioasă  făcută  dela  început  de  câtră  dascălii 
autorizaţi  ai  sfintei  noastre  Biserici,  de  către  preo- 
ţimea  noastră  cu  darul  propovăduirii  venit  de  sus, 
se  vor  creşte  şi  cei  mai  înţelepţi,  cei  mai  credin¬ 
cioşi  şi  mai  devotaţi  cetăţeni  ai  Statului.  Căci  într’a- 
devăr  cetăţenii  cei  mai  buni  ai  Statului  nu  sunt 
ceice-şi  întocmesc  viaţa  după  interesele  vremelnice 
şi  atât  de  schimbăcioase  ale  veacului  acestuia,  ci 
sunt  creştinii,  cari,  conştienţi  de  originea  şi  destinaţia 
supra terestră  a  sufletului,  nu  se  lasă  în  drumul  vieţii 
lor  morale  clătinaţi  de  toate  vânturile  intereselor 
mărunte,  ci  îşi  urmează  drumul  drept,  după  poveţele 
Evangheliei,  în  focul  cărora  şi-au  călit  caracteruL 

Dar  tocmai  această  nouă  situaţie  a  învăţămân¬ 
tului  religios  în  şcoala  primară,  care  integrează  răs¬ 
punderea  Bisericii  pentru  educaţia  religioasă  a  ti¬ 
neretului  şcolăresc,  impune  reprezentanţilor  acestei 

Biserici  şi  îndatorirea  de  a  creia  cele  mai  bune 
condiţii  pentru  îndeplinirea  cât  mai  desăvârşită  a 
misiunii  ei  şi  în  această  privinţă. 

Aceste  condiţii  le  văd  întrupate  în  doi  factori:  în 
cateheţi  entuziaşti  şi  temeinic  pregătiţi  şi  în  manuale 
bune. 

Nu  odată  s’a  spus  —  şi  cu  drept  cuvânt  —  că 
unul  dintre  factorii  principali  care  asigură  succesul 
în  orice  ramură  de  învăţământ  este  personalitatea 
dascălului.  Dacă  dascălul  are  autoritatea  ştiinţifică 
necesară,  cu  alte  cuvinte  dacă  el  este  serios  pre¬ 
gătit  în  domeniul  cunoştinţelor  pe  care  vrea  să  le 
împărtăşească  ucenicilor  săi  şi  dispune  de  iscusinţă 
suficientă  pentru  a  găsi  căile  potrivite  împărtăşirii 
acestor  cunoştinţe,  izbânda  lui  va  fi  asigurată  în  cea 
mai  mare  parte. 

In  domeniul  predării  religiei  problema  se  com¬ 
plică.  Aici  postulatele  personalităţii  învăţătorului  sunt 
mai  mari,  întrucât  lui  i  se  cere  pe  lângă  autoritate 
ştiinţifică  mai  ales  o  desăvârşită  autoritate  morală. 
Dascălul  de  religie  nu  are  să  împărtăşească  numai 
cunoştinţe,  ci  are  îndatorirea,  şi  încă  în  primul  rând, 
să  zidească  caractere  morale;  misiunea  lui  nu  este 
v  numai  să  desvolte  inteligenţa  elevilor,  ci  mai  ales 
să  sădească  în  sufletele  lor  o  profundă  convingere 
religioasă,  să  le  fortifice  conştiinţa  datoriei  faţă  de 
Dumnezeu,  faţă  de  oameni  şi  faţă  de  sine  şi  să  le 
nobiliteze  inima,  ca  toate  funcţiunile  sufletului  lor 
să  fie  puse  în  slujba  unei  vieţi  plăcute  lui  Dumnezeu 
şi  folositoare  oamenilor. 

Totuşi,  singură,  nici  această  personalitate  nu 
poate  izbuti.  E  necesară  şi  contribuţia  celui  de  al 
doilea  factor,  deşi  auxiliar,  care  este  manualul. 

Am  accentuat  importanţa  personalităţii  morale 
a  dascălului  în  opera  de  educaţie  pe  care  e  chemat 
să  o  îndeplinească.  Nu  vrem  să  micşorăm  prin 
aceasta  deloc  însemnătatea  manualelor  de  şcoală, 
nici  chiar  la  materia  religiei.  Acestea  vor  ajuta  ele¬ 
vului  să-şi  câştige  noţiuni  precise  mai  ales  pentru 
viaţa  morală.  Importanţa  acestui  lucru  nu  trebuie  să 

scape  nimănui.  Căci  este  cu  neputinţă  ca  omul  să 
ia  o  hotărâtă  atitudine  morală,  fără  să  fie  în  stare 
să  facă  deosebirea  între  bine  şi  rău,  fără  să  aibă 
măcar  o  aproximativ  precisă  noţiune  despre  virtute 
şi  păcat  şi  fără  să  cunoască  originea  şi  destinaţia 
sufletului  omenesc.  Aceste  lucruri  sunt  de  domeniul 
intelectului.  Ele  trebuiesc  deci  învăţate  din  gura 
dascălului  şi  repeţite  pentru  ultima  lămurire  şi  pentru 
păstrare  din  manualele  de  religie.  Aceste  cunoştinţe 
trebuiesc  citite  şi  recitite  de  elev,  pentru  a  fi  asi¬ 
milate  pe’ndelete  şi  temeinic  în  aşa  fel,  ca  să  alcă¬ 
tuiască  cea  mai  preţioasă  zestre  sufletească  pentru 
viaţa  elevului  şi  să-i  promoveze  forţa  de  rezistenţă 
morală  a  caracterului  în  mijlocul  furtunilor  vieţii. 

De  aici  urmează,  că  dacă  opera  de  educaţie  re¬ 
ligioasă  reclamă  o  distinsă  personalitate  la  educator, 
învăţământul  religios  pus  în  slujba  acestei  educaţii 
reclamă,  pe  lângă  autoritatea  ştiinţifică  a  învăţăto¬ 
rului,  şi  manuale  bine  întocmite  din  toate  punctele 
de  vedere. 

* 

*  * 

Dacă  preoţimea  noastră  ar  fi  pregătită  ideal 
pentru  noua  sarcină  [datoria  este  veche!}  ce  i  s’a 
încredinţat  prin  lege,  chestiunea  ar  fi  mai  simplă, 
întrucât  am  fi  puşi  în  situaţia  de  a  vorbi  aici  numai 
despre  manualele  destinate  elevilor.  Dar  preoţimea 
noastră,  chiar  pregătită  odată,  şi-au  uitat  în  parte 
nu  atât  materialul  de  predat  din  religie  cât  mai  ales 
orientările  metodologice  pentru  predarea  învăţă¬ 
mântului  şi  pentru  educaţia  religioasă  pe  care  e 
chemată  să  o  facă  în  şcoală.  Din  pricina  aceasta 
ne  vedem  nevoiţi  să  vorbim  în  acest  referat  şi 
despre  manualele  destinate  cateheţilor. 

Să  începem  cu  acestea  din  urmă.  Ele  vor  trebui 
să  cuprindă  întreg  materialul  didactic  prevăzut  în 
programa  analitică,  împărţit  pe  clase  şi  pe  lecţii. 
Fiecare  lecţie  va  trebui  să  fie  pregătită  complect 
după  toate  regulele  metodice,  să  fie  tipărită  deci  în 
carte,  exact  în  forma  în  care  va  avea  să  fie  pre- 

dată  elevilor.  Manualele  pentru  cateheti  vor  fi  co¬ 
lecţii  de  lecţiuni-model  [ca  cele  alcătuite  de  Dl  D. 
Călugăr  şi  publicate  în  numărul  catehetic  al  „Revi¬ 
stei  Teologice*  pe  Septemvrie  1932].  Aceste  lec- 
ţiuni  modei  vor  fi  consultate  temeinic  zi  de  zi  de 
către  preoţi,  pentru  a  putea  fi  predate  apoi  elevilor. 
Având  la  dispoziţie  aceste  manuale,  credem  că  nu 
va  rămânea  un  singur  catehet,  care  să  nu  poată 
preda  cunoştinţele  religioase  şi  îndrumările  morale 
după  cerinţele  pedagogiei  moderne.  E  inutil  să  mai 
spun,  că  lecţiile  din  aceste  manuale  vor  trebui  al¬ 
cătuite  după  puterea  de  înţelegere  a  elevilor  şi  nu 
după  a  cateheţilor  cari  se  vor  folosi  de  ele.  Ace¬ 
leaşi  manuale  vor  avea  să  cuprindă  un  capitol  de 
introducere,  care  să  dea  catehetului  toate  orientările 
teoretice  necesare  cu  privire  la  pregătirea  personală 
a  lui  [însuşiri  morale  şi  intelectuale]  şi  cu  privire 
la  felul  în  care  trebue  predată  religia  din  punct  de 
vedere  metodic.  Fireşte,  după  o  mai  scurtă  sau  mai 
îndelungată  experienţă  didactică,  preoţimea  noastră 
va  ajunge  în  fericita  situaţie  de  a  renunţa  la  aju¬ 
torul  acestor  manuale.  Astăzi  însă  le  cred  absolut 
indispensabile. 

* 

*  * 

Şi  acum  manualele  pentru  elevi.  Evident  şi  ele 
vor  trebui  sa  fie  alcătuite  în  conformitate  cu  pro¬ 
grama  analitică  a  învăţământului  religios  şi  cu  prin¬ 
cipiile  unei  temeinice  pedagogii.  Dar  nu  la  aceste 
cerinţe  vreau  să  mă  refer  în  expunerile  de  faţă. 
Eu  le  presupun  la  orice  învăţător  sau  preot,  care-şi 
ia  sarcina  alcătuirii  unor  manuale.  Eu  mă  gândesc 
mai  ales  la  câteva  postulate  generale,  mai  ales  de 
caracter  extern,  cari  tocmai  fiindcă  sunt  generale 
par  a  fi  fost  nesocotite  sistematic  nu  numai  la  al¬ 
cătuirea  manualelor  de  religie,  ci  şi  în  alte  cazuri. 
Aceste  postulate  ar  putea  primi  următoarea  for¬ 
mulare:  manualele  de  religie  să  fie  frumoase  la 
-  privire,  uşoare  şi  plăcute  la  învăţare  şi  ieftine  la 
cumpărare.  Asta  însemnează,  că  ele,  mai  mult  ca 

oricare  alte  manuale,  trebue  să  fie  tipărite  cu  literă 
simpatică,  pe  hârtie  bună  şi  compactate  trainic,  dacă 
se  poate  chiar  luxos.  Cartea  trebue  să  ispitească,, 
să  cheme  pe  elev  dela  cea  dintâi  întâlnire.  Prin 
simpla  înfăţişare  a  manualului  de  religie  să  i  se 
sugereze  elevului  ideia,  că  are  de  a  face  cu  o  carte 
deosebit  de  preţioasă,  de  o  însemnătate  covârşi¬ 
toare  pentru  viaţa  lui  şi  care  tocmai  din  pricina 
aceasta  trebue  citită  cu  atenţie  şi  păstrată  cu  grijă,  şi 
nu  să  se  ferfeniţească  până  la  sfârşitul  anului  şcolar. 

Tot  aşa  de  necesar  este  ca  aceste  manuale  să 
fie  ilustrate  frumos,  cu  imagini  potrivite  textului  şi 
puterii  de  înţelegere  şi  de  închipuire  a  elevilor.  In 
această  privinţă  suntem  ajutaţi  şi  de  împrejurarea 
norocoasă,  că  nici  o  materie  didactică  nu  se  pre¬ 
tează  aşa  de  integral  la  ilustrare,  ca  religia.  Asta 
şi  pentru  şcoalele  secundare;  cu  atât  mai  mult  însă 
pentru  cele  primare.  Inchipuiţi-vă  un  manual  de 
istorie  biblică  ilustrat  după  Biblia  lui  Dore,  şi  îm¬ 
podobit  cu  reproduceri  de  icoane  ortodoxe  de  o 
neasemănată  frumuseţe!  Inchipuiţi-vă  o  istorie  bi¬ 
sericească  ilustrată  cu  scene  din  trecutul  creştinis¬ 
mului  şi  împodobită  cu  chipurile  marilor  sfinţi,  ie¬ 
rarhi  şi  mucenici  din  Biserica  românească.  Inchi- 
puiţi-vă  o  carte  de  morală  ilustrată  cu  scene  emo¬ 
ţionante  şi  chiar  un  manual  de  dogmatică  ilustrată! 
[Dealtfel  dogmatica  şi  morala  în  şcoala  primară  şi 
secundară  trebuiesc  predate  în  legătură  strânsă  una 
cu  alta,  din  motive  pe  care  nu  e  locui  să  le  lămu¬ 
resc  aci]. 

Manualele  de  religie  neilustrate,  în  şcoala  pri¬ 
mară  sunt  o  monstruozitate  antipedagogică. 

Dacă  condiţiile  materiale  de  procurare  şi  de 
purtare  a  acestor  manuale  nu  ar  fi  prea  grele,  aş 
propune  ca  manualele  tuturor  claselor  din  şcoala 
primară  să  se  tipărească  într’un  singur  volum.  Ca 
o  Biblie  pentru  viaţă!  Asta  însă  nu  se  poate;  ră¬ 
mâne  deci  ca  ele  să  se  tipărească  separat  pentru 
fiecare  clasă.  Dar  pentruca  ele  să  aducă  rodurile 
duhovniceşti  pe  care  le  aşteptăm,  nu  numai  că  tre- 

buie  să  fie  alcătuite  după  indicaţiile  pedagogiei  re¬ 
ligioase,  ci  trebuiesc  să  fie  şi  tipărite  în  condiţiile 
tehnice  arătate  mai  sus. 

Soluţionarea  problemei  manualelor  de  religie 
presupune  însă  anumite  măsuri  prealabile,  cari  cad 
in  sarcina  autorităţii  bisericeşti  şi  pe  care  îmi  iau 
voie  să  le  arăt  în  referatul  de  faţă.  Indic  şi  anumite 
termine  cari  nu  pot  fi  amânate. 

1.  Programa  analitică  a  învăţământului  religios 
pentru  şcoala  primară  trebuie  pregătită  imediat.  In 
orice  caz  ea  trebuie  să  fie  gata  până  la  data  de 
1  Februarie  1933. 

2.  Autoritatea  bisericească  va  deschide  concurs 
pentru  alcătuirea  celor  două  serii  de  manuale:  ale 
catiheţilor  şi  ale  elevilor.  Manuscrisele  vor  trebui 
să  fie  revizuite  şi  aprobate  până  la  data  de  1  Iunie 
1933. 

3.  Tipărirea  acestor  manuale  să  fie  gata  până 
la  1  Septemvrie  1933,  pentru  a  putea  fi  date  desti¬ 
naţiei  lor  cel  mult  la  începutul  viitorului  an  de  şcoală. 

4.  Manualele  să  se  tipărească  pentru  uzul  şcoa- 
lelor  din  cât  mai  multe  eparhii.  Mă  gândesc  la  tipă¬ 
rirea  lor  cel  puţin  pe  Mitropolii,  dacă  nu  pe  întreaga 
ţară.  Tipărindu-se  în  multe  exemplare  preţul  lor  ar 
ajunge  foarte  neînsemnat,  lucru  care  încă  nu  trebue 
pierdut  din  vedere  mai  ales  în  epoca  de  cumplită 
sărăcie  prin  care  trecem. 

* 

*  * 

Acestea  sunt  eforturile  pe  cari  suntem  chemaţi 
să  le  facem  în  jurul  problemei  manualelor  de  religie 
pentru  învăţământul  primar.  Restul  rămâne  în  sar¬ 
cina  entuziasmului  noilor  dascăli  de  învăţătură  cre¬ 
ştinească,  entuziasm  în  care  ne  place  să  credem  şi 
care  de  sigur  va  fi  binecuvântat  şi  de  bunul  Dumnezeu. 
Căci  El  nu  lasă  fără  ajutorul  Său  pe  ceice  se  silesc 
să  răpească  împărăţia  Lui,  pentru  ei  înşişi  şi  pentru 
alţii.  NICOLAE  COLAN. 

LUMINĂ  ŞI  UMBRĂ. 

In  muzeul  unui  oraş  de  seamă  se  găseşte  un 
tablou  minunat,  reprezintând  o  scenă  de  Crăciun: 
Pruncul  Isus,  în  scutece  albe  şade  în  mijlocul  unei 
grădini,  între  roze  şi  crini  şi  se  joacă.  Ii  apar  în 
faţă  trei  figuri  cari  îi  aduc  daruri:  unul  o  cruce,  al 
doilea  o  cunună  de  spini,  iar  al  treilea  trei  piroane. 
Pictorul  acestei  scene  grăitoare  se  vede  c’a  pătruns 
adânc  înţelesul  şi  taina  sfintei  sărbători  a  Naşterii 
Domnului  şi  a  ştiut-o  reda  în  toată  măreţia  simbo¬ 
lului  ei.  Farmecul  ce  înconjoară  pe  orice  copil  ne¬ 
vinovat  şi  acela  care  transpiră  aici  din  jurul  Fiului 
lui  Dumnezeu  este  învăluit  într’o  atmosferă  tragică: 
umbra  Golgotei  începe  să  se  arate  deja  în  staulul 
plin  de  lumină  dumnezeiască  din  Vifieem;  bubuitul 
ciocanelor  şi  pocnetul  bicelor  se  apropie  înăbuşit  de 
urechile  dumnezeescului  Prunc,  însemnându-i  viitorul 
şi  se  întrepătrunde  cu  heruvimicul  cor  îngeresc... 
„Mărire  întru  cei  de  sus“...  In  dosul  păstorilor  nevi¬ 
novaţi  şi  blânzi  —  ambasadorii  conştiinţei  omeneşti, 
—  cari  privesc  odrasla  sfântă  cu  ochi  lucitori  şi  cu 
inimi  curate  ca  rouă  dimineţii,  Pruncul  zăreşte  pe 
fariseii  şireţi  cu  privirile  lor  înţepătoare  şi  cu  sufletul 
întunecat.  Mânuţele  sale  se  joacă  cu  o  floricică  al¬ 
bastră,  numită  fidelitate;  dar  zărind  pe  Iuda  Isca- 
rioteanul  floarea  îi  scapă  din  mână... 

Scena  sfântă  a  Naşterii  Mântuitorului  este  un. 
simbol  răzimat  pe  cei  doi  stâlpi:  al  smereniei  şi  al 
iubirii.  Mamei  îi  arată  cum  să-şi  iubească  copilul, 
pe  tată  îl  învaţă  cum  să-şi  crească  odrasla,  celor 
învăţaţi  le  dă  pildă  de  umilinţă,  plugarului  îi  îmbie 
binecuvântare  şi  în  sfârşit  popoarelor  le  dă  pildă 
de  jertfelnicie.  Cu  câtă  dragoste  de  mamă  va  fi 

strâns  la  sânu-i  Fecioara  Maria  pe  Fiul  care-i  în¬ 
dulcea  sufletul  cu  surâsul  Său  dumnezeesc!  Ce  clipă 
de  fericire!  Iosif,  nins  de  anii  bătrâneţelor  exclamă: 
„Domnul  meu  şi  Dumnezeul  meu".  Magii,  înţelepţii 
răsăritului  îşi  părăsesc  pentru  moment  socotelile 
sterpe  şi  laboratorul  lor  de  ştiinţă  şi  vin  ca  să-şi  de¬ 
pună  toată  truda  şi  ştiinţa  la  picioarele  lui  Hristos. 

Astăzi,  în  toiul  confuziunilor  sufleteşti  şi  al  în¬ 
cercărilor  raţiunii  de  a  da  ea  singură  umanităţii 
corectivul  în  năzuinţele  sale  spre  ideal,  îngenun- 
chierea  ştiinţei  la  picioarele  Pruncului  s’ar  părea 
cuiva  ciudată.  Este  însă  singura  realitate  mântui¬ 
toare  a  veacului  nostru,  după  cum  s’a  arătat  a  fi 
totdeauna.  înţelepciunea  omenească  cea  mai  adâncă 
şi  ştiinţa  cea  mai  înaltă  este  neputincioasă  în  faţa 
înţelepciunii  pe  care  ne-o  aduce  dumnezeiescul  Prunc. 
Acest  lucru  s’a  vădit  în  cursul  veacurilor.  Toată 
înţelepciunea  sfântă  pe  care  ne-a  trimis-o  Dumnezeu 
prin  Fiul  său  pe  lume,  se  concentrează  în  cuvântul 
iubire.  Ea  este  singura  putere  care  „pierde  înţe¬ 
lepciunea  înţelepţilor  şi  ştiinţa  celor  învăţaţi  o  ni¬ 
miceşte  Filosofii  din  răsărit,  Magii,  adânc  înţele¬ 
gători  ai  idealului  pe  care  avea  să-l  propovăduiască 
Pruncul  din  faşe,  se  fac  cei  dintâi  interpreţi  ai 
acestui  ideal  prin  prosternarea  lor  în  faţa  Pruncului 
Isus.  Câţi  dintre  semenii  lor  fac  aşişderea  în  veacul 
nostru  ? 

* 

*  * 

Ceice  prăznuiesc  Crăciunul  cu  superficialitate, 
rămân  orbiţi  numai  şi  numai  de  poezia  şi  de  lustrul 
ieslei  din  staul,  fără  a-i  cunoaşte  rostul;  ei  vor 
vedea  în  Pruncul  din  iesle  numai  pe  „copilaşul  cu 
păr  buclat'1. 

Cei  cari  au  aflat  însă  cheia  mântuirii,  cei  cari 
trăiesc  cu  adevărat  Crăciunul  şi  simţesc  în  inimile  lor 
venirea  Mântuitorului  pe  pământ,  vor  înţelege  că  El 
nu  s’a  lăsat  culcat  în  iesle  numai  pentru  a  i  se  pro- 
şterne  păstorii,  ci  pentru  a  răbda  frigul  pentru  noi; 
nu  pentru  a  primi  darurile  Magilor,  ci  a  venit  spre 

a  se  putea  înălţa  pentru  noi  la  cer;  El  n’a  venit 
pentru  a  da  prilej  cetelor  îngereşti  să-i  vestească 
naşterea  în  coruri  dumnezeeşti,  ci  mai  vârtos  pentru 
a-şi  vărsa  sângele  —  tot  pentru  noi  —  pe  lemnul 
crucii. 

Nimic  altceva  nu  l-a  îndemnat  să  se  coboare 
din  măreţia  cerului  pe  pământul  nostru  udat  de  la¬ 
crimi,  decât  mila  şi  iubirea  pe  care  a  avut-o  faţă 
de  noi  văzându-ne  îngenuncheaţi  sub  povara  păca¬ 
tului  care  ne  ţinea  în  cătuşele  robiei. 

Cu  ce-i  suntem  datori?  Cu  iubire  şi  cu  voinţă 
de  a-i  primi  harul  ce  ni  l-a  adus!  Anume  lupta 
noastră  va  trebui  să  se  îndrepteze  mai  întâi  împo¬ 
triva  eului  nostru  sterp,  împotriva  egoismului.  Sf. 
Vasile  cel  Mare  zice  că  egoismul  este  „urzitorul 
tuturor  relelor",  iar  cuviosul  Toma  de  Kempis 
spune:  „egoismul  este  mai  veninos  decât  orice  pe 
pământ".  Parola  noastră  în  această  luptă  să  fie 
deci  „învinge-te  pe  tine  însuţi" :  [vince  te  ipsum]. 
Hristos  a  venit  din  bogăţie  în  sărăcie,  din  lumină 
în  întunerec,  s’a  pogorât  dela  domnie  la  robie,  din 
patrie  între  streini  şi  dela  vecinicie  la  vremelnicie. 
Scurt:  s’a  coborât  de  pe  Tronul  cel  ceresc,  pe  pă¬ 
mânt  Şi  mai  presus  de  toate,  din  Dumnezeu  s’a 
făcut  om,  pentruca  tu,  suflet  creştin,  care  eşti  umilit 
întru  întunerec  şi  în  robie  să  nu  şovăeşti  nici  o  clipă 
măcar;  să  nu-ţi  cauţi  pe  pământ  avuţia  şi  fericirea 
la  care  te  îmboldeşte  atât  de  des  egoismul  şi  trufia 
ta.  împăratul  nostru  este  înfăşat  în  scutece  sără¬ 
căcioase.  Cuvine  se  oare  ca  noi  să  ne  împodobim 
trupul  cu  mătăsuri  şi  pietre  de  mult  preţ,  la  care  ne 
mână  amorul  propriu  ?  Câtă  satisfacţie  i-am  da  astfel 
egoismului  nostru!  Fiul  lui  Dumnezeu  îşi  odihneşte 
capul  pe  paiele  reci,  şi  noi  dorim  îmbuibarea.  Isus 
Hristos  şi-a  depănat  firul  patimilor  cu  o  jertfelnicie 
uimitoare,  până  la  crucea  de  ocară,  cu  toate  că  n’am 
fost  vrednici. 

Este  timpul  acum  să  ne  întoarcem  urechea  dela 
şoaptele  infidelităţii  şi  ale  egoismului,  căci  sunt 
stâlpii  faptelor  rele  şi  ucigătoare  de  valori  reale.  Fe- 

riciţi  sunt  aceia  cari  cu  asemenea  gânduri  şi  sim¬ 
ţăminte  luptă  sub  flamura  împăratului  culcat  în  iesle. 
A  lor  va  fi  biruinţa;  şi  cei  învingători  sub  steagul 
lui  Hristos,  vor  avea  cununa...  Priviţi-1  cum  stă  culcat 
în  iesle!  încă  nu  are  graiu;  însă  privirile- i  dumneze¬ 
ieşti  ne  aprind  la  luptă  împotriva  duhului  acestui  veac. 

Inrola-te-vei  sub  steagul  Mântuitorului,  suflet 
creştin  ?  Pune-ţi  această  întrebare  şi  fă-ţi  din  ea  un 
obiect  de  conştiinţă.  Căci  pentru  aceea  a  venit.  In 
această  luptă  El  ne  ajută  cu  puterea  Iui  dumneze¬ 
iască.  Dar  numai  acelora  cari  îi  solicită  ajutorul.  Nici 
nu  trebuie  să-l  căutăm.  Vine  El  la  noi.  In  fiecare 
clipă  ne  bate  la  uşa  sufletului.  Dar  mai  ales  în  ziua 
de  Crăciun. 

Iată-1  plecat.  E  în  faţa  uşii  sufletului  tău.  Cere 
intrare.  Vrea  să  te  cheme  la  luptă.  Acum  este  mo¬ 
mentul  să  stai  de  vorbă  cu  El  şi  să-i  areţi  iubirea 
şi  recunoştinţa  pentru  jertfa  Sa  mântuitoare.  De  ce 
nu-i  deschizi?  Te  sfieşti  pentrucă  ţi-e  prea  neagră 
casa  sufletului  tău?  Dar  El  vrea  să  intre  tocmai  în 
ea.  Celce  a  sfinţit  ieslea  murdară  şi  staulul  dobi- 
tocesc,  Acela  doreşte  să  curăţească  şi  casa  sufle¬ 
tului  tău  şi  să  aprindă  în  ea  candela  iubirii.  Pentru 
aceea  se  naşte  acum!  „Căci  aşa  a  iubit  Dumnezeu 
lumea,  cât  şi  pe  Fiul  său  cel  unul  născut  l-a  dat,  ca 
tot  celce  crede  întru  El  să  nu  piară,  ci  să  aibă 
viaţă  vecinică". 

După  L,  Wotpert  N.  BELEA. 


(se) 

PREOTUL  ÎN  ŞCOALĂ. 

Intrarea  preotului  în  şcoală  ca  propoveduitor 
al  cuvântului  lui  Dumnezeu  trebue  socotită  drept  o 
mare  biruinţă.  Va  câştiga  viaţa  fiecărui  credincios 
în  parte,  va  câştiga  Biserica,  neamul  şi  statul,  şi  nu 
va  pierde  şcoala.  Şi  va  veni  o  zi  când  şi  oamenii 
şi  Domnul  vor  binecuvânta  această  hotărâre  deosebit 
de  importantă  a  Bisericii. 

O  vor  binecuvânta,  dacă  preoţii  vor  vrea  să 
ducă  în  şcoală,  ceeace  trebue  să  ducă  ca  slujitori 
ai  Celui  Preaînalt. 

Hotărârea  amintită  în  lumea  şcolară  a  produs 
efect  deosebit.  Unii  învăţători  sau  bucurat,  că  au 
„scăpat  de  materia  cea  mai  grea  de  predat".  Alţii 
regretă,  că  li  s’a  luat  din  mână  mijlocul  cel  mai 
puternic  de  educare  şi  unica  materie  în  jurul  căreia 
se  poate  face  în  chipul  cel  mai  firesc  concentrarea 
celorlalte.  Va  fi  o  lună,  de  când  un  învăţător  luminat 
îmi  spunea:  „Regret,  că  ni  s3a  luat  din  mână,  dar 
de  tot  nu  ni  se  poate  lua,  pentrucă  eu  voiu  ţinea  o 
oră  paralelă  de  Religie  pentru  cimentarea  lucrului 
meu".  Din  punct  de  vedere  pedagogic,  de  educare 
şi  de  corelaţie  între  materii,  au  dreptate  ceice  re¬ 
gretă.  Ţin  să-i  asigur,  că  paguba  ce  o  îndură  li  se 
compensează  prjn  bucuria  de  a  dobândi  un  cola¬ 
borator  înţelegător  şi  prin  care  şcoala  va  fi  legată 
şi  mai  strâns  de  comunitatea  în  mijlocul  căreia  le 
e  dat  să  lucreze.  Şi  constat,  că  sufletele  creştineşti 
dintre  învăţătorii  noştri,  căci  fii  ai  împărăţiei  lui 
Dumnezeu  sunt  şi-i  considerăm  mai  departe,  vor 
găsi  calea,  pe  care  să  influinţeze  şi  sensibilitatea 
religioasă  a  micilor  discipoli,  ca  şi  a  obştii  întregi. 

împartăşindu-se  de  bucuria  şi  recunoştinţa  noastră 
a  slujitorilor  altarului,  pe  care  ne-o  arătăm  şi  pentru 
fapta  lor  bună  de  până  acum. 

Vor  înţelege  însă  din  bucuria  celorlalţi,  că  Bise¬ 
rica  a  avut  motive  puternice,  cari  au  îndemnat-o  să 
ia  dintr’odată  o  hotărâre  aşa  de  mare. 

In  multe  locuri  şcoala  cerea  să  fie  scăldată  în 
lumina  Domnului ;  biserica  trebuia  înviorată  şi  împăr- 
făşită  de  altă  înţelegere  din  partea  credincioşilor  ei 
de  mâne;  neamul  se  cerea  dus  din  nou  pe  drumul 
trasat  de  sensibilitatea  specifică  a  sufletului  său  şi 
de  istoria  pământului  de  care  e  legat;  statul  cerea 
să  i  se  dea  razimul  sufletesc,  de  care  se  împărtăşia 
altădată.  Şi  Biserica  nu  se  putea  sustrage  dela 
îndatorirea  de  a  le  satisface. 

Nu  învinuim  şi  nu  facem  reproşuri  acelei  în- 
văţătorimi,  care  na  putut  să  se  pătrundă  de  marea 
importanţă  a  Religiei  în  şcoală.  In  general  e  gene¬ 
raţia  mai  tinără,  care  a  făcut  şcoală  dela  răsboiu 
încoace.  însuşi  statul  n’a  purtat  grije  deajuns  pentru 
sănătoasa  lor  îndrumare  încă  de  pe  băncile  şcoalei. 
Şcoala  normală,  —  de  altfel  toată  şcoala  secundară, 
—  a  socotit,  că  se  achită  de  obligaţiile  educaţi  ve 
în  sensul  cel  mai  bun,  dacă  ia  drept  centru  al  în¬ 
văţământului  naţionalismul  istoric,  care  trebue  trans¬ 
plantat  apoi  şi  în  şcoala  primară.  Ori  după  răs- 
boiul  mondial,  naţionalismul  a  fost  lovit,  eclipsat, 
şi-a  pierdut  din  forţă,  pe  deoparte  prin  idealul  rea¬ 
lizat,  pe  de  alta  prin  curentele  extremiste,  cari  ră¬ 
văşesc  prin  rândurile  generaţiei  crescute  tocmai  în 
naţionalismul  platonic,  pe  de  alta  prin  neputinţa  po¬ 
liticei  de  stat,  mai  ales  a  oamenilor,  cari  fac  politică, 
de  a-1  ţinea  treaz,  curat  şi  în  fruntea  preocupărilor 
lor.  Apoi  idealismul  acesta  naţional  şi  ideea  na¬ 
ţională  fiind  prea  aproape  de  pământ,  singure  nu 
puteau  avea  destulă  putere  de  solidarizare,  înălţare 
şi  concentrare  a  vieţii  unui  neam  în  asemenea  vremi. 
Deci  s’a  greşit,  când  îaturea  religioasă  a  vieţii  a 
fost  mânată  tocmai  de  stat  spre  periferia  preocu¬ 
părilor  în  materie  de  învăţământ.  Ce  Religie  puteau 

agonisi  aceşti  învăţători  într’o  oră  la  săptămână  de 
clasele  superioare  ale  şcolilor  normale  şi  între  ase¬ 
menea  vederi  asupra  învăţământului  ?  Şi  când  întreg 
învăţământul  dela  un  cap  la  altul  e  străbătut  de 
concepţii  materialiste  despre  lume  şi  viaţă?  Evi¬ 
dent,  hotărârea  Bisericii  de  a  preda  preoţii  Religia, 
a  trebuit  să  le  aducă  o  uşurare  sufletească. 

Dar  şi  puţina  importanţă  ce  a  mai  lăsat-o  statul 
învăţământului  religios  în  şcoală,  a  fost  anihilată 
prin  măsuri  de  ordin  administrativ  şcolar.  Am  avut 
în  Ardeal  cazuri  curioase,  când  Statul  a  încredinţat 
predarea  Religiei  ortodoxe  învăţătorilor  greco-ca- 
tolici,  romano-catolici  şi  calvini 

Se  poate  să  fie  Român  şi  ortodox,  care  să  nu 
binecuvinteze  ceasul  intrării  preotului  nostru  în 
şcoală  pentru  a  se  îngriji  de  învăţământul  religios? 
Statul  însuşi  aprobând  hotărârea  bisericii  ortodoxe 
pare  a  se  fi  lăsat  convertit,  că  şcoala  trebue  stră¬ 
bătută  şi  de  alt  duh,  în  afară  de  cel  naţional  şi 
materialist  Iată  de  ce  spuneam,  că  acest  pas  hotă¬ 
râtor  trebue  socotit  drept  o  mare  biruinţă  şi  trebue 
binecuvântat  ceasul,  în  care  s’a  luat 

Dar  această  fericită  corectură  ce  se  aduce  în¬ 
văţământului  primar  va  fi  încununată  de  bogată  şi 
strălucită  roadă,  numai  dacă  preotul  va  vrea  să 
ducă  în  şcoală,  ceeace  se  aşteaptă:  o  lume  nouă, 
ideal  adevărat,  o  atmosferă  creştinească  ortodoxă, 
cari  vor  fi  asigurate  dacă  el  va  fi  o  personalitate 
religioasă  de  primul  rang,  în  al  cărui  suflet  credinţa 
ortodoxă  arde  şi  dogoreşte  ca  jarul  şi  cu  atâta  putere, 
încât  o  aprinde  şi  pe  a  celor  din  preajma  lui. 

Dar  atmosferă  şi  personalitate  însamnă  în  primul 
rând  atitudine. 

Şi  atunci,  deodată  cu  preotul,  în  şcoală,  şi  prin 
şcoală  între  oameni,  trebue  să  se  strecoare  altă 
concepţie  despre  lume  şi  viaţă,  decât  cea  infiltrată 
de  şcoala  de  până  acum;  trebue  să  ducă  o  psiho¬ 
logie  precisă  şi  conformă  cu  aspiraţiile  sufleteşti 
ale  omului,  şi  pe  urmele  ei  o  metodologie  şi  metodă 
în  spiritul  ei  deosebită  de  cea  în  uz  astăzi.  Şi  cu 


2* 


435 


REVISTA  TEOLOGICĂ 


binevoitoarea  d-voastra  răbdare,  asupra  acestora 
voiu  să  stărui  ceva  mai  mult  plecând  dela  conside¬ 
raţia,  că  viaţa  şi  faptele  şi  felul  de  propoveduire  al 
cuiva  emanează  firesc  din  lumea  lui  spirituală. 

Şi  la  predarea  religiei  se  ţine  seamă  de  cei  trei 
factori  ai  învăţământului  în  genere:  de  elev,  de 
materie  şi  de  propunător.  Intr’un  anumit  înţeles  au 
dreptate  ceice  susţin,  că  între  ei  cel  mai  însemnat 
este  elevul.  Pe  el  şi  lumea  lui  specifică  dela  dife¬ 
ritele  epoci  ale  copilăriei  şi  adolescenţei  trebue  să-l 
avem  pururea  înaintea  ochilor  noştri  de  catiheţi.  Şi 
e  limpede,  că  nu  e  elevul  pentru  propunător,  ci 
propunătorul  pentru  elev.  Materia  unită  cu  metoda 
sunt  mijloace  de  educare  şi  de  înmulţire  a  vieţii 
sufleteşti.  Dar  cine  mânuieşte  această  muncă  grea? 
Elevul  şi  materia  cad  pe  planul  al  doilea,  când  privim 
problema  pe  laturea  aceasta.  Eu  socotesc  de  foarte 
mare,  de  cea  mai  mare  importanţă  în  mâna  cui  în¬ 
credinţezi  educaţia  generaţiilor  tinere,  a  oamenilor 
de  mâne.  Şi  aceasta  cu  atât  mai  mult,  când  e  vorba 
de  religie. 

Dar  ce  este  religia?  Definiţia  e  tocită  de  atâta 
repeţire.  Totuşi  trebue  să  răspund.  E  legătura  fi¬ 
rească,  în  care  e  pus  fiecare  om  încă  prin  naştere 
cu  tot  ce-1  încunjură,  cu  tot  ce  există,  dar  mai  cu 
deosebire  cu  Făcătorul  său  şi  al  lumii,  legătură,  ra¬ 
port,  care  tot  firesc  duce  la  un  anumit  fel  de  a  vedea 
şi  înţelege  totul  şi  la  un  anumit  fel  de  a  te  comporta 
în  mijlocul  vieţii.  Din  însaş  definiţia  aceasta  rezultă, 
că  omul  religiei,  cu  atât  mai  deosebit  propunătorul 
de  religie,  are  o  concepţie  proprie  despre  lume  şi 
viaţă  şi  despre  obligaţiile  omului  în  mijlocul  lor. 

In  ce  se  rezumă  această  concepţie?  Lumea  are 
un  început  şi  sfârşit,  deosebit  de  cel  preconizat  de 
Kant  şi  La  Place  şi  deosebit  de  al  entropiştilor.  Le 
are  dela  Făcătorul  cel  atotputernic  şi  vecinie,  prin 
carele  şi  viem  şi  suntem,  şi  care  poartă  grije  de 
tot  ce  a  adus  din  nefiinţă  la  fiinţă.  De  El  a  fost 
zidit  şi  omul,  în  chip  superior,  dar  nu  perfect:  i  s’a. 

dăruit  însă  capabilitatea  de  perfecţionare  până  la 
asemănarea  cu  Tatăl  cel  ceresc.  Dar  nu  în  trup  se 
găseşte  această  capabilitate,  nici  nu  e  dela  materie. 

Este  o  lume  a  nemuririi.  Se  dobândeşte  prin 
nestrămutată  şi  neostoită  străduinţă  după  perfecţiune. 
După  această  lume  însetează  omul.  In  această  lume 
străluceşte  Dumnezeu  în  chip  văzut,  înţeles  mai  de¬ 
plin  de  noi  şi  spre  El  tinde  sufletul  nostru.  El  este 
centrul  de  gravitaţie  al  trudei  creştineşti  şi  al  vieţii 
întregii  creştinătăţi.  Căci  „Se  doreşte  sufletul  meu 
spre  Tine,  Doamne,  cum  se  doreşte  cerbul  spre 
izvoarele  munţilor^,  cum  se  exprimă  psalmistul  şi 
„Ne-ai  făcut  Doamne  să  tindem  spre  Tine  şi  neli¬ 
niştit,  fără  odihnă  este  sufletul  nostru  până  nu  Te 
află“,  cum  zice  fer.  Augustin. 

Din  nemurire  ni  s’a  rupt  o  fărâmă  de  viaţă  şi 
acolo  trebue  să  o  întoarcem  curată. 

Această  concepţie  trebue  să  o  ducă  preotul  în 
şcoală.  Pentrucă  altă  concepţie  stăpâneşte  azi. 
Mărturisit  ori  nemărturisit,  conştiu  ori  inconştiu, 
lumea  şi  viaţa,  cu  toate  problemele  lor  sunt  privite 
prin  prismă  materialistă  şi  mecanistă.  Viaţa  e  un 
produs  al  materiei  şi  roabă  a  conjuncturilor  ma¬ 
teriale.  Şi  pe  zi  ce  trece  se  împământeneşte  ideea, 
că  omul  este  lipsit  de  libertate  de  voinţă  şi  prin 
urmare  de  responsabilitate.  Drept  centru  de  gravi- 
taţiune  al  străduinţelor  omeneşti  e  privit  pământul 
de  sub  picioare,  care  trebue  astfel  distribuit  încât 
să  nu  mai  fie  al  nimănui,  ci  al  tuturora.  La  fel  tot 
ce  a  răsărit  din  el.  Mai  avem  un  pas  până  la  to¬ 
tala  desagregare  sufletească.  Şi  foarte  repede  vine 
vremea  când  nu  ne  vom  mai  răzima  pe  nimic,  deci 
nici  pe  pământ.  Aceasta  a  fost  şi  este  apusul  ori¬ 
căror  civilizaţii  şi  culturi. 

Şi  într’acolo  ne  ţâră  pe  nesimţite  şi  statal,  şi 
societatea,  şi  şcoala.  Intrarea  preotului  în  şcoală  în- 
samnă  contrabalansarea  lor.  In  locul  lumii  care 
tinde  spre  apunere,  în  locul  concepţiilor  materia¬ 
liste,  mecaniste  şi  nihiliste,  ei  va  duce  concepţia 
^spiritualistă  şi  anume  pe  cea  mai  superioară,  care 

a  creat  armata  de  sfinţi,  şi  despre  care  Mântuitorul 
a  spus,  că  nu  va  trece  niciodată.  Deci  în  Ioc  de  a 
pironi  privirile  oamenilor  în  pământ,  descurajate, 
cu  iubire  şi  cu  blândeţe,  cu  ştiinţă  şi  voinţă  neîn¬ 
frântă  le  va  îndrepta  spre  cerul  nemuririi,  spre 
lumea  sfinţilor,  pentruca  de  acolo  să  soarbă  puteri 
nouă,  energii  creatoare  de  viaţă  robustă.  Deci  în 
loc  de  desagregare,  neîncredere  şi  scepticism  va 
oferi  vieţii  individuale  şi  obşteşti  razimul  solidari¬ 
tăţii  omeneşti,  provocată  şi  încălzită  de  Soarele 
dreptăţii,  şi  de  convingerea  neîncetatei  Lui  purtări 
de  grije.  O  metafizică  de  redresare  a  marilor  pu¬ 
teri  ce  rezidă  în  sufletul  omului  în  permanent  con¬ 
tact  prin  firele  invizibile  ale  graţiei  divine  cu  veci- 
nicia,  va  trebui  să  ducă  preotul  în  şcoală  şi  prin 
ea  în  viaţa  obştească.  Din  ea  va  trebui  să  ţâş¬ 
nească  fiecare  gest,  fiecare  vorbă,  fiecare  faptă, 
toată  atitudinea  lui.  Prin  urmare,  aşa  să  între  pre¬ 
otul  în  şcoală,  încât  micii  lui  credincioşi  în  el  să 
afle  modelul  vieţii  creştineşti  adevărate,  model  care 
poartă  vie  în  suflet  lumea  spiritului,  perfecta  cul¬ 
tură  a  inimii  şi  perfecta  consonanţă  a  vorbei  lui 
cu  fapta  cea  de  fiecare  clipă.  De  vor  vrea  să  o 
ducă  toţi  cu  aceeaşi  râvnă  şi  în  aceeaş  măsură, 
vom  fi  martorii  unei  mari  redeşteptări  spirituale  şi 
morale  a  neamului,  a  ţării  şi  Bisericii  noastre.  Vom 
fi  pe  drumul  de  a  întemeia  real  împărăţia  lui  Dum¬ 
nezeu  pe  pământul  românesc. 

In  al  doilea  rând  va  duce  luminile  unei  psiho¬ 
logii  precise  şi  conforme  cu  aspiraţiile  sufletului 
omenesc  şi  ale  copilului.  El  ştie  al  cui  slujitor  este 
şi  ştie  ce  vrea. 

Astăzi  sunt  la  modă  mai  multe  concepţii  despre 
sufiet  şi  puterile  lui.  Unii  neagă  categoric  existenţa 
sufletului;  nu  există  decât  materie  şi  energie  ma¬ 
terială.  Pe  unii  îi  jenează  şi-i  pune  în  încurcătură 
fenomenele  proprii  vieţii  sufleteşti.  Aceştia  nu-i 
neagă  existenţa.  II  declară  însă  produs  al  materiei. 
Alţii  vorbesc  de  fenomene  psihologice,  de  volinţio- 
nisme,  de  tendinţe,  dar  ocolesc  cu  grije  să  vorbească. 

despre  suflet  drept  ceva  ce  există  real.  Dacă  totuşi 
sunt  constrânşi  să  dea  o  definiţie,  spun  că  e  totali¬ 
tatea  fenomenelor  psihice,  ca  şi  când  o  sumă  de 
lucruri  şi  lucrări  ale  cuiva  ar  fi  tot  una  cu  omul* 
care  le-a  făcut.  Deci  avem  de  a  face  cu  o  Psiho¬ 
logie  fără  suflet.  In  general  Psihologia  din  şcoala 
de  azi  e  rodul  acestor  concepţii  de  bază. 

Concepţiile  amintite  strâmtează  orizontul,  stinge1 
elanul,  restrânge  noţiunea  de  educaţie,  limitează 
însaş  educaţia  la  câteva  clişee  de  pedanterie  gău¬ 
noasă,  fără  miez,  şi  pune  pe  educator  în  situaţia 
dureroasă  de  a  nu-şi  mai  putea  da  seama  ce  ur¬ 
măreşte  prin  munca  lui  istovitoare.  Ce  va  duce 
oare  în  viaţă  un  copil  trecut  prin  baia  razelor  edu¬ 
cative  emanate  din  astfel  de  concepţii? 

Preotul  va  duce  în  şcoală  o  Psihologie  cu  suflet 
O  convingere  psihologică  precisă  şi  clară.  Omul  e 
dihotom,  are  trup  şi  suflet.  Sufletul  e  schinteie  di¬ 
vină.  El  e  celce  face  viu.  E  mai  mare  decât  trupul 
şi  decât  toate  bogăţiile  lumii.  Nici  filozofie,  nici 
ştiinţă,  nici  artă,  nici  progres,  nici  economie,  nici  fi¬ 
nanţe,  nici  armată,  nici  un  fel  de  organizare,  nu  se 
poate  concepe  fără  ca  reala  contribuţie  şi  sforţare 
a  unui  suflet  omenesc  să  le  „creeze"  din  elementele 
puse  nouă  la  îndemână  de  marele  Ziditor  a  toate. 
Sufletul  e  chipul  lui  Dumnezeu  în  noi.  Şi  ni  s’a  dat  să 
facem  în  lume  lucrurile  lui  Dumnezeu.  înzestrat  prin 
urmare  de  Cel  de  sus  cu  putere  de  a  cunoaşte,  de  a 
simţi  şi  de  a  voi,  distribuite  fiecăruia  în  chip  deosebit, 
—  distribuţie  la  care  au  parte  de  răspundere  şi  pă¬ 
rinţii,  —  cu  cari  lucrând,  nu  îngropându-le,  putem  să 
ne  desăvârşim  până  la  o  anumită  vârstă  duşi  de  mână 
de  alţii,  de  acolo  încolo  de  voinţa  proprie,  dar  în 
permanenţă  şi  de  doritul  har  dumnezeesc,  până  la 
maximul  perfecţiunii,  până  Ia  dobândirea  asemănării 
morale  cu  absolutul  însuşi.  Pentru  noi  creerul  şi 
nervii  sunt  ceeace  sunt  centrala  şi  firele  telefonice. 
Nici  centrala,  nici  firele  nu  creiază  vorbele  şi  cu¬ 
getările,  cari  se  transmit  prin  ele  şi  dacă  vre-unul 
din  ele  se  strică,  nu  se  mai  poate  comunica.  Aşa 

şi  creerul,  centrala  nervilor,  şi  înşişi  nervii  sunt 
mijloace  prin  care  două  lumi,  lumea  spirituală  se 
pune  în  contact  cu  lumea  senzorială;  de  se  strică 
centrala  sau  firele,  nu  se  mai  poate  comunica,  ori  în 
anumite  cazuri  nu  normal.  Sunt  un  mijloc  de  manife¬ 
stare  al  sufletului  nostru:  atât.  Prin  urmare  ştim  ce 
este  sufletul,  ce  aspiraţii  are,  şi  atunci  ştim  ce  vrem, 
când  vrem  să  operăm  în  acest  domeniu.  Cu  cât 
catihetul  va  avea  mai  clare  aceste  concepţii  şi 
noţiuni,  cu  atât  va  lucra  mai  uşor,  mai  conştiu,  şi 
va  binemerita  mai  mult  dela  oameni  şi  dela  Domnul. 
.Ele  lămuresc  şi  concepţia  spiritualistă  despre  lume 
şi  despre  viaţă  şi  lămuresc  cum  trebue  puse  pro¬ 
blemele  lor  şi  ajută  munca  de  spiritualizare  a  lumii. 

In  lumina  acestei  Psihologii  va  studia  problema 
religioasă  în  şcoala  primară,  programa  de  materii, 
planul  analitic,  şi  va  studia  şi  va  educa  sufletul  co¬ 
pilului. 

Metodologia  întemeiată  pe  această  Psihologie  ne 
va  arăta  felul  cum  să  procedăm  practic,  pe  teren, 
pentruca  lumea  aceasta  spiritualistă  cu  puterile  ei 
să  devie  o  realitate  vie  şi  activă  şi  în  sufletele 
altora.  Deci  emană  firesc  din  metafizica  propună¬ 
torului.  Şi  în  această  privinţă  încă  cred,  că  e  bine 
să  fie  precizate  unele  noţiuni. 

Scopul  predării  religiei  în  şcoală,  după  unii  e 
formarea  caracterului,  după  alţii  formarea  caracte¬ 
rului  religios-moral.  Spun  prea  puţin.  Mai  întâi 
caracterul  nu  se  formează,  ci  se  desvoită.  După 
ortodoxie  se  desvoită  până  ajunge  caracter  creştin 
ortodox,  ceeace  înseamnă  totodată  şi  membru  conştiu 
şi  activ  al  Bisericii  sale.  Un  protestant  poate  des- 
volta  caracterul  viitorul  său  coreligionar,  ca  să  devie 
numai  religios-moral,  constituind  o  „biserică”  aparte 
sau  nici  o  biserică  pe  lumea  aceasta.  Dar  nu  cred, 
că  va  admite  acest  scop  învăţământului  religios  un 
romano-catolic,  care  crede,  că  biserica  e  totul  şi 
individul  prea  puţin,  unde  societatea  e  suverană  şi 
individul  redus  la  ut:  simplu  „ins“.  Cu  atât  mai 
puţin  se  va  împăca  ortodoxia,  care  priveşte  creşti- 

msmul  în  alt  chip.  Ea  rosteşte  cu  Domnul :  „împă¬ 
răţia  mea  nu  e  din  lumea  aceasta “  deşi  începe  pe 
pământ;  individul  e  tot  atâta  de  scump  cât  este  şi 
societatea.  Individul  se  va  supune  şi  va  sprijini 
societatea,  societatea  va  ocroti  şi  va  ajuta  să  pro¬ 
greseze  individul.  Ambii  trebuesc  armonizaţi,  căci 
numai  aşa  se  întemeiază  cu  adevărat  împărăţia  lui 
Dumnezeu  pe  pământ.  Cum  se  vede  din  acest 
rezumat  succint  al  ortodoxiei  pe  pământ,  ea  este 
un  fel  de  a  cugeta,  a  simţi  şi  a  voi  deosebit,  deci  un 
fel  propriu  de  a  trăi.  Şi  dacă  pornim  dela  psiho¬ 
logia  care  ne  vorbeşte  de  cele  două  instincte  funda¬ 
mentale  din  om,  dela  instinctul  conservării  proprii 
şi  cel  al  speciei,  vom  vedea  că  felul  ortodoxiei  este 
cel  mai  conform  cu  firea  şi  prin  spiritualitatea  lui 
cel  mai  superior.  învăţământul  nostru  religios  de 
orice  fel  nu-şi  poate  fixa  alt  scop  decât  pe  cel  al 
ortodoxiei,  deci  de  a  desvolta  în  copilul  mic  carac¬ 
terul  mare  creştin  ortodox,  făcând  din  cugetarea  lui 
cugetare  nobilă  creştină  ortodoxă,  din  simţirea  lui 
simţire  nobilă  creştin-ortodoxă,  din  voinţa  lui  voinţă 
tare  creştină  ortodoxă,  prin  puterea  învăţăturii  şi  a 
harului  divin. 

Mai  practic  pusă  problema  învăţământului  no¬ 
stru  religios  ar  fi:  să  facem  din  fiecare  viitor  creştin 
un  membru  conştiu  şi  activ  al  Bisericii.  Pentru 
aceasta  se  cere  însă  ca  lecţiile  să  fie  astfel  întoc¬ 
mite  şi  predate,  încât  biserica  dogmatică,  biserica 
morală,  biserica  istorică,  biserica  liturgică  şi  cano¬ 
nică  şi  raportate  la  viaţa  care  curge  neîncetat  pe 
lângă  noi,  să  nu  fie  pierdute  din  vedere  nici  o  clipă, 
ci  să  fiinţeze  viu  şi  permanent  în  sufletul  prelegăto- 
rului.  Cu  alte  cuvinte,  tot  ce  se  face  în  şcoală  la 
religie  să  plece  dela  biserică  pentru  a  duce  sufle¬ 
tele  prin  viaţă  la  biserică.  Acesta  e  marele  principiu 
metodologic  ortodox.  Urmându-1,  învăţământul  reli¬ 
gios  devine  şi  practic  şi  activ,  şi  religia  nu  e  un 
„obiect"  de  învăţământ,  nici  ceva  pentru  dumineci 
şi  sărbători,  ci  viaţă  pentru  viaţă. 

Ce  materie  să  se  predea  şi  cum  să  procedăm 

în  lecţie  e  subiectul  altor  conferinţe.  Nu  mă  voi  opri 
la  consideraţii  proprii  lor.  Vreau  să  ating  doar  în 
treacăt  o  chestiune  de  metodă  în  rezolvirea  căreia 
se  greşeşte  mult.  Ortodoxia  are  în  vedere  sufletul 
omenesc  întreg,  nu  numai  cunoaşterea,  sau  numai 
simţirea,  sau  numai  voinţa.  Ortodoxia  e  şi  cugetare 

—  dogmatica  e  „Logica"  ortodoxului,  —  şi  simţire 

—  cultul,  —  şi  voinţă  —  morala,  istoria,  dreptul,  — 
şi  conformă  ortodoxiei  şi  complectă  e  predarea  care 
ţine  seamă  de  ele  deopotrivă,  armonizându-le.  Deci 
se  va  feri  de  silogistica  pură  herbarth-zilleriană, 
fiind  prea  raţionalistă,  dar  şi  de  şcoala  activă  în 
sensul  de  a  se  adresa  numai  inimei,  sentimentului,, 
după  metoda  Charelmanu-Nisipeanu.  La  religie  şcoală 
activă  adevărată  n  au  avut  decât  catehumenatele  şi 
şcolile  mănăstireşti  ale  Bisericii  ortodoxe  din  secolul 
III — VII,  când  teoria  era  imediat  practicată  cu  toată 
pietatea  în  biserica,  în  care  se  ţineau  lecţiile  cu 
evlavia  cuvenită  locului  şi  materiei,  sau  în  biserica 
din  nemijlocita  apropiere  de  şcoală,  şi  spre  acest 
fel  de  învăţământ  trebue  să  tindem. 

Dar  ca  munca  preotului  să  dea  roada  dorită,, 
preotul  trebue  să  mai  ducă  ceva  în  şcoală. 

Prin  felul  lui  de  a  fi,  prin  prezenţa  lui  să  ducă 
atmosferă  propice  învăţământului  religios.  In  jurul 
fiecărui  om  stăruie  o  anumită  atmosferă.  Preotului 
i  se  cere  cea  a  sfinţilor.  Şi  prin  ea  trebue  să  con* 
vingă  pe  micii  copilaşi,  că  el  e  reprezentantul  lui 
Dumnezeu  şi  al  bisericii  în  lumea  lor  mică  şi  curată. 

Ori  Dumnezeu  este  iubire,  cum  ne  spune  sL 
ev.  Ioan  în  prima  epistolă  sobornicească.  Şi  repre¬ 
zentantul  Lui  intrând  în  lumea  copiilor  trebue  să 
ducă  iubirea  caldă,  dulce,  luminoasă,  indulgentă  şi 
înţelegătoare  a  Domnului,  care  să  adune  pe  copii 
în  jurul  lui,  cum  adună  cloca  puii  sub  aripile  ei,  şi 
să  facă  pe  copilaşi  să-l  întrebe  oridecâte  ori  îl  văd : 
„Când  mai  vii  la  noi?  Când  mai  ţinem  religie?" 
Prezenţa  lui  între  copii  să  provoace  bucurie  duhov¬ 
nicească.  Şi  e  ştiut  de  toată  lumea,  că  prin  drago- 

stea  arătată  copiilor  se  întră  la  inima  părinţilor  lor. 
Deci  şi  lor  să  le  producă  bucurie  similară. 

In  nişte  note  de  călătorie  ale  cuiva  am  citit 
următoarele :  Călătorul  s’a  nimerit  în  seara  de  Cră¬ 
ciun  în  o  şcoală  primară  de  stat  din  Paris.  Brad, 
lumini  aprinse,  daruri  ispititoare,  copii  şi  public 
mult.  Şi  pentru  toate  cântece,  declamări  şi  un  dis¬ 
curs  din  partea  învăţătorului.  Copiii  stăteau  grav, 
reci,  supărător  de  serioşi.  Aproape  de  sfârşitul  ser¬ 
bării  întră  şi  preotul  parohiei  pe  teritorul  căreia  se 
afla  şcoala.  Ca  prin  farmec  copiii  s’au  schimbat. 
O  bucurie  de  nedescris.  încep  să  zimbească  dulce, 
cu  simpatie.  Sunt  nerăbdători.  Nu-i  mai  atrag  coru¬ 
rile,  discursurile,  cadourile.  Indatăce  disciplina  le 
îngăduie  se  duc  deadreptul  la  preot,  chiar  în  poala 
lui  şi  cerşesc  mângâierile  lui  părinteşti.  Prin  dra¬ 
gostea  lui  dovedită  copiilor  la  lecţiile  de  religie 
adusese  pe  Mesia,  cel  născut  în  iesle,  în  mijlocul 
serbării,  care  fără  el  era  o  paradă  fără  suflet.  Aici 
aşi  dori  să  ajungem  şi  noi 

Pururea  va  imita  în  procedare  cu  slabele  lui 
puteri  omeneşti  pe  Domnul  nostru  Isus  Hristos. 
Aşa  cum  trata  Domnul  pe  cei  umili  şi  nenorociţi 
ai  vieţii,  aşa  va  trata  el  pe  micii  copilaşi. 

Pe  lângă  pregătire  temeinică  teologică,  pedago¬ 
gică  şi  ştiinţifică,  pe  lângă  cât  mai  temeinică  pre¬ 
gătire  a  lecţiilor  singuratice,  va  duce  exactitate,  co- 
rectitate,  imparţialitate,  dreptate  deplină.  La  acestea 
copiii  mici  sunt  foarte  sensibili  şi  provoacă  imitare 
din  partea  lor  dacă  preotul  dă  dovadă  de  ele,  şi 
rezistenţă  la  orice  încercare,  dacă  nu  le  are. 

Şi  tonul,  şi  gestul  lui  să  fie  de  sfânt,  de  pă¬ 
rinte  ;  natural,  blând  şi  pacinic.  Şi  chiar  când  ceartă, 
dacă  vreodată  e  pus  în  situaţia  aceasta,  să  nu  fo¬ 
losească  cearta  care  umileşte,  care  striveşte,  care 
ucide,  ci  care  îndreaptă,  înalţă,  sfinţeşte.  Disciplina 
să  nu  fie  rodul  asprimii,  al  silei,  al  fricei  de  pe¬ 
deapsă,  ci  al  dragostei  faţă  de  Dumnezeu,  faţă  de 
Religie  şi  de  propunătorul  ei. 

Cu  un  cuvânt,  din  toate  micii  copilaşi  să  simtă, 
că  în  lumea  lor  şi  în  şcoala  lor  s’a  coborât  „cer  nou 
şi  pământ  nou“,  viaţă  nouă  şi  trimisul  lui  Dumnezeu. 

Iată  tot  arsenalul  sufletesc,  cu  care  va  intra 
adevăratul  preot  în  şcoala  primară.  Nu  li  le  va  spune 
acestea  micuţilor,  nu  le  va  spune  nici  părinţilor,  nici 
colaboratorilor  săi  învăţători,  nu  de  teoria  lor  e  ne¬ 
voie,  ci  le  va  purta  vii  şi  permanente  în  sufietul  său. 
Ele  îi  vor  crea  şi-i  vor  dicta  atitudinea  corăspunză- 
toare  şi-i  vor  spune  limpede  ce  vrea,  ce  trebue  să 
vrea  şi  să  urmărească  în  şcoală.  Aşa  va  duce  con¬ 
cepţia  creştină  şi  duhul  creştinesc  cel  adevărat  acolo 
unde  poate  rodi  spre  săturarea  tuturor.  Căci  a  venit 
vremea  şi  acum  este  când  s’a  început  a  se  trage  linie 
demarcaţională  singură  între  ce  al  lui  Hristos  şi  al 
lumii  acesteia.  S’a  tăiat  calea  compromisului.  E 
ceas  hotărâtor.  Şi  sufletele  trebuesc  ridicate,  până 
la  înălţimea  lui. 

Dar  acestea  nu  le  va  putea  duce  cu  sine  de 
nu  va  sta  în  permanent  contact  cu  marile  realităţi 
transempirice  prin  rugăciune,  prin  har  divin,  prin 
deasa  cetire  a  Sfintei  Scripturi  şi  prin  adâncă  me- 
ditare  asupra  marilor  probleme  religioase  ale  orto¬ 
doxiei.  Evanghelia  Domnului,  duhul  ei  şi  însuşi  pe 
Mântuitorul  să  le  simtă  prezente  în  continuu  în  inima 
sa.  Şi  să  muncească.  Ora  et  labora!  Te  încrede  în 
Domnul!  Şi  iubeşte  pe  cei  mici  ca  pe  fiii  tăi.  Iată 
toată  legea  ta  pedagogică,  preotule  catihet. 

Din  evanghelie  va  băga  de  seamă,  că  a  învăţa 
e  prima  obligaţie,  pe  care  a  primit-o  prin  hirotonie 
dela  Domnul.  Căci  a  zis  întâi:  „Mergeţi  şi  învăţaţi 
toate  neamurile",  şi  apoi  numai  „botezaţi-le"  şi  con- 
duceţi-le.  Şi  în  epistola  cătră  Corinteni  va  găsi  cu¬ 
vintele:  „Vai  mie  de  nu  voiu  binevesti".  Şi  va  afla 
undeva  scrise  şi  cuvintele  Sf.  Io  an  Gură  de  Aur: 
„Aceasta  e  pentru  mine  preoţia:  a  binevesti".  Ho¬ 
tărât  şi  celor  mici  şi  celor  mari.  Şi  de  va  cugeta 
şi  mai  cu  deadinsul  asupra  obligaţiilor  lui  de  părinte, 
va  găsi,  că  fiul  lui  duhovnicesc  dela  naştere  şi  până 

la  moarte  nu  încetează  nici  o  clipă  a-i  fi  fiu,  nici 
chiar  când  e  la  şcoală,  având  datoria  să-l  îngrijească 
şi  să-i  ajute  să  devie  cu  adevărat  fiul  împărăţiei  Iui 
Dumnezeu. 

Intrând  în  şcoală,  preotul  a  ajuns  să-şi  exercite 
plenitudinea  puterii  şi  a  rolului  său.  Deci  trebue  să  o 
facă  cu  bucuria  omului,  căruia  i  sau  asigurat  toate 
drepturile  şi  i  sa  deschis  terenul  de  muncă,  ce  i  se 
cădea.  E  uşor?  Răspund  hotărât:  nu!  Dar  nici  impo¬ 
sibil  Şi  e  atâta  de  plăcut,  dupăce  ai  început! 

O  concepţie  clară  creştină  ortodoxă  despre 
lume,  viaţă  şi  ortodoxie; 

O  psihologie  precisă  şi  corăspunzătoare  ni- 
zuinţelor  omeneşti,  creştină,  cu  suflet,  de  care  trebue 
să  îngrijim  cum  învaţă  Biserica; 

O  precizare  a  scopului  învăţământului  religios 
ortodox,  o  metodă  creştinească  corăspunzătoare 
şi  un  model  de  viaţă  asemănător  marilor  persona¬ 
lităţi  de  sfinţi  ortodocşi,  iată  tot  ce  se  cere  preo¬ 
tului  să  ducă  în  şcoală,  pentruca  să  facă  să  se  re¬ 
verse  asupra  ei  lumină  nouă,  lumina  Domnului,  şi  în 
câţiva  ani  să  se  învioreze  viaţa  credincioşilor  şi  a 
Bisericii,  să  se  întrămeze  neamul  şi  să  se  întă¬ 
rească  statul  prin  soliditatea  caracterelor  ortodoxe, 
pe  care  se  va  putea  răzima.  Greutăţile  începutului 
se  vor  birui  prin  căldura  sufletului. 

Să  voiască  numai  preotul  şi  îndată  îi  va  ajuta 
şi  Domnul  cu  harul  său,  pe  care  să  nu  întârzie  şi 
să  nu  pregete  a-1  cere  neîncetat.  Căci  să  nu  uite 
catihetul  niciodată:  „Iată  Eu  cu  voi  sunt  până  la 
sfârşitul  veacurilor “  şi  „Se  va  da  vouă,  ce  să  grăiţi 
în  ceasul  acela".  Amin. 1 

Prot.  GH.  MAIOR. 

profesor  de  relfg  e. 


1  Mat.  28,  20,  Luca  12,  12. 


•CATOLICISMUL  ŞI  CULTURA 
MODERNA. 

[Urmare]. 

Papa  cu  intenţia  de-a  mai  domoli  aprehensiunile 
numi  ca  arhiepiscop  la  Praga  pe  profesorul  uni¬ 
versitar  Dr.  Kordac,  un  ceh,  rupând  astfel  şi  cu  tra¬ 
diţia  de-a  încredinţa  acest  scaun  numai  unui  nobil.  In 
Oct.  1919  se  crează  totuşi  relaţii  cu  Vaticanul  şi  Micara 
fu  însărcinat  de  papa  să-l  reprezinte  în  Praga.  Dar 
încă  la  intrarea  în  ţară,  ziarul  lui  Benes  „Ceske 
Slovo“  îl  numi  „spion  al  Romei",  venit  să-i  identi¬ 
fice  pe  preoţii  reformişti,  iar  Masaryk  declara  la 
protestele  contra  exproprierii  mănăstirilor:  „Viena 
a  căzut,  acum  e  rândul  Romei"  sau  „Programul 
nostru  e  Tabor“  sau  „Să  nu  ne  înşelăm:  sub  cle¬ 
ricalism  înţeleg  catolicismul*'. 

La  începutul  anului  1920  se  înfiinţă  consulatul 
ceh  în  Vatican,  al  cărui  titular  Dr.  Krofta  îşi  pre¬ 
zentă  în  22  Martie  papei  scrisorile  de  acreditare, 
iar  în  toamna  aceluiaşi  an  primi  şi  Micara  calitatea 
de  nunţiu  pe  lângă  guvernul  ceh.1 

Reformiştii,  conduşi  de  K.  Farsky,  văzând  că 
papa  nu  le  satisface  doleanţele,  hotărâră  în  8  Ian. 
1920  cu  140  voturi  contra  66  crearea  unei  Biserici 
autonome.  Intrun  apel  se  descrise  poporului  sco¬ 
purile  Bisericii  celei  nouă,  ce  luă  numele  „Biserica 
naţională  ceho-slovacă".  O  săptămână  mai  târziu, 
în  15  Ianuarie  1920,  papa  răspunse  cu  condamnarea 
ei.  Dintre  preoţii  cari  votară  pentru  noua  Biserică, 
rămaseră  peste  puţin  numai  60,  dar  aceştia  cu  desă¬ 
vârşire  hotărâţi.  O  mare  parte  de  popor  însă  trecu 
în  ea  cu  mare  entuziasm.  După  un  an  deja  se  de¬ 
claraseră  pentru  ea  525333  de  persoane.2 

1  v.  Lama  op.  c.  281—287. 

3  M.  Novak  art.  cit. 

Biserica  cea  nouă  îşi  traduse  rânduielile  cultului 
în  limba  cehă,  şi-şi  dădu  o  constituţie  proprie,  recu¬ 
noscută  de  stat  în  15  Octomvrie  1921.  Ea  primi  şi 
sistemul  episcopal,  însă  o  mare  greutate  se  ivi  din 
cauza  hirotonirii  episcopilor,  deoarece  doreau  ca 
episcopii  lor  să  aibă  succesiune  apostolică.  Aceasta 
însemna  să  intre  în  legătură  cu  vre-o  Biserică  apo¬ 
stolică.  Se  trată  cu  Anglicanii  şi  cu  Vechii-catolici, 
dar  fără  rezultai  Atunci  se  îndreptară  spre  Biserica 
ortodoxă  sârbească.  In  20  Septemvrie  1921  Sinodul 
arhieresc  sârbesc  a  ales  episcop  în  Moravia-Silesia 
cu  reşedinţa  în  Olmiitz  pe  preotul  Dr.  Matei  Paulik, 
în  eparhia  apuseană  cu  reşedinţa  în  Praga  pe  Dr. 
Carol  Farski  şi  în  eparhia  răsăriteană  cu  reşedinţa 
în  Cutna-Gora  pe  preotul  Dr.  Parjik.  Primul  deveni 
îndată  monah  ortodox  cu  numele  de  Gorazd  şi  la 
25  Septemvrie  acelaş  an  e  hirotonit  episcop  în 
Belgrad.1  Cei  mai  mulţi  când  văzură  că  Sinodul 
sârbesc,  pretinde  deodată  cu  hirotonia,  o  mărturisire 
ortodoxă  de  credinţă  nu  mai  voiră  să  ştie  de  legă¬ 
turile  cu  ortodocşii.  Ceilalţi  doi  aleşi  nu  se  mai 
prezentară  la  hirotonie. 

In  anul  următor  Farsky,  publică  un  Catehism 
cehoslovac.  Unii  îl  primiră,  alţii,  cari  se  declarară 
pentru  Biserica  ortodoxă,  nu.  Biserica  naţională  era 
turburată  acum  de  o  orientare  „cehă61  şi  de  una 
„ortodoxă16.  Această  aşanumita  „criză  ortodoxă" 
sfârşi  la  adunarea  din  29 — 30  August  1924  din  Praga. 
Cei  orientaţi  ortodox  fură  siliţi  să  se  mărturisească 
pe  faţă  pentru  Biserica  ortodoxă.3  Gorazd  îşi  luă 
reşedinţa  în  Praga  şi  începu  să  organizeze  comuni¬ 
tăţile  ortodoxe,  în  dependenţă  de  Patriarhul  sârbesc. 
Dar  şi  ramura  ortodoxă  fu  turburată  de  o  nouă 
schismă.  împotriva  lui  Gorazd,  hirotonit  de  Sârbi, 
se  ivi  arhimandritul  Savatie  hirotonit  de  Patriarhul 
din  Constantinopol.3 

1  R.  Kazimirovici,  Situaţia  actuală  de  drept  bisericesc  a  Bisericilor 
«ortodoxe  răsăritene,  trad.  de  Uros  Kovincici  şi  Dr.  N.  Popovici.  Arad, 
1927,  pag.  81-2. 

‘  M  Novak,  art.  cit. 

8  R.  Kazimirovici,  op.  c.  82—3. 

La  adunarea  din  August  1924  Biserica  naţio¬ 
nală  îşi  dădu  o  nouă  definiţie :  „Biserica  cehoslovacă 
e  formată  de  acei  creştini,  cari  voesc  să  umple 
năzuinţele  morale  acomodate  timpului  şi  cunoaşterea 
ştiinţifică  cu  Duhul  lui  Hristos,  cum  se  păstrează  în  Sf. 
Scriptură  şi  în  Tradiţia  veche  —  iar  pentru  naţiunea 
cehă  îndeosebi  în  mişcarea  husită  şi  a  fraţilor  cehi“. 
In  locul  hirotoniei  se  mulţumiră  cu  simpla  instalare 
a  episcopilor  în  oficiu.  Astfel  fură  instalaţi  în  5 
Ianuarie  1925  ca  episcop  al  eparhiei  Praga  K. 
Farsky,  care  e  în  acelaş  timp  şeful  întregei  Biserici 
şi  poartă  titlul  de  patriarh,  pentru  eparhia  de  răsărit 
G  Prochaszka,  iar  pentru  cea  moravă-sileză  F.  Stibor^ 
La  1926  murind  Farsky,  i-a  urmat  Prochaszka.  Azi 
Biserica  numără  circa  1  milion  suflete.1 

Turburările  din  faza  organizării  şi  activitatea 
febrilă  a  clerului  catolic  a  împedecat  prăbuşirea 
catolicismului  în  Cehoslovacia.  Mai  mult  de  10  mii. 
din  populaţie  a  rămas  la  vechea  credinţă.2  Pentru 
lămurirea  situaţiei  lor  erau  necesare  tratativele  cu 
Roma.  Guvernul  era  străbătut  de  intenţia  să  separe 
Biserica  de  stat,  spre  a  înlătura  marile  privilegii  de 
cari  se  bucura  Biserica  apuseană,  faţă  de  celelalte 
culte.3  In  Februarie  1921  Benes  apăru  în  Vatican, 
căutând  să  obţină  asentimentul  pentru  o  separaţie 
pretinoasă  a  Bisericii  de  stat,  pentru  exproprierea 
unei  părţi  a  averilor  bisericeşti,  pentru  numirea  sau 
propunerea  episcopilor  din  partea  statului.  Nu  obţinu 
însă  nimic  din  acestea.  O  mulţime  de  conflicte  avură 
loc  în  chestiunea  ocupării  scaunelor  episcopale  în 
Slovacia,  guvernul  pretinzând  că  este  moştenitorul 
drepturilor  casei  de  Habsburg  de  a  numi  sau  de  a 
propune  ea  episcopii.  Deocamdată,  până  la  găsirea 
unei  soluţii,  papa  trebui  să  numească  numai  admi¬ 
nistratori. 


1  M.  Nowak  art.  cit. 

’  Mila  Liscova.  The  Religions  Situation  in  Czechoslovakia,  Praga,, 
1925,  pag.  36. 

a  Fbenda  37. 

In  Maiu  1924  Benes  e  iarăşi  în  Vatican.  Soluţia 
era  cu  atât  mai  greu  de  găsit,  cu  cât  o  bruscare  a 
Vaticanului  l-ar  fi  costat  pe  Benes  ieşirea  din  coa¬ 
liţia  guvernamentală  a  partidului  popular  ceh  [catolic], 
iar  o  cedare,  părăsirea  de  cătră  social-democraţi  şi 
naţional-socialişti.1  Partidul  popular  slovac,  cu  mult 
mai  clerical  nu  făcea  parte  din  guvern.  In  toamnă 
în  26  Noemvrie  1924,  atmosfera  fu  turburată  şi 
mai  mult  de  epistola  pastorală  a  episcopatului  slovac, 
prin  care  oprea  pe  credincioşi  de  a  se  înscrie,  de  a 
simpatiza  sau  de  a  vota  cu  partidele  comuniste,  so¬ 
cialiste  sau  în  general  cu  acelea  cari  sunt  pentru 
şcoala  laică  şi  pentru  scoaterea  religiei  din  şcoală. 
Se  văzu  în  această  manifestare  un  „atentat  împo¬ 
triva  Republicei  şi  a  instituţiilor  ei“.  Guvernul  declară 
că  epistola  „e  îndreptată  contra  partidelor  dela  con¬ 
ducere  şi  cu  aceasta  contra  Statului".  Ministrul 
pentru  Slovacia  dispuse  îndată  confişcarea  şi  preoţii 
fură  împedecaţi  s’o  cetească,3  iar  cei  cari  o  cetiră 
fură  arestaţi. 

La  13  Ianuarie  1925  lansară  şi  episcopii  din 
Boemia  şi  Moravia  o  declaraţie  comună,  că  episcopii 
slovaci  şi-au  împlinit  numai  datoria  apărând  „cre¬ 
dinţa  şi  morala  creştină  contra  rătăcirilor  moderne 
ale  naţionalismului  şi  ateismului,  pe  cari  anumite 
organizaţii  socialiste,  comuniste  şi  nihiliste  le-au  luat 
ca  bază  ştiinţifică  a  programului  lor  economic".  Se 
crezu  că  inspiratorul  epistolei  este  nunţiul  Mar- 
maggi  şi  toată  presa  îl  acuză  pentru  aceasta.  Guvernul 
declară:  „procedura  episcopilor  e  condamnabilă, 
deoarece  toate  proiectele  de  legi  dovedesc  voinţa 
fermă  a  guvernului  de  a  soluţiona  pe  cale  paşnică 
chestiunile  religioase". 

In  timpul  acesta  guvernul  pregătea  legea  pentru 
regularea  sărbătorilor  şi  legea  „interconfesională". 
In  prima  lege  se  prevedea  ridicarea  zilei  de  6  Iulie, 

1  V.  Lama  op.  c.  292—293. 

8  Chr.  W.  Nr.  7  —8  din  19  Februarie  192-,  col,  187,  v.  Lama  op.  c, 
303-306. 

când  a  fost  ars  pe  rug  eroul  naţional  Huss,  la  rangul 
de  sărbătoare  naţională  şi  suprimarea  din  rândul  săr¬ 
bătorilor  naţionale  a  zilei  de  5  Iulie,  închinată  lui  Ne- 
pomuk.  Nunţiul  protestă  oral  şi  în  scris  la  ministrul 
de  externe,  că  se  pregătesc  legile  acestea  fără  con¬ 
venirea  cu  Scaunul  papal  şi  se  introduce  sărbătoarea 
unui  eretic.  Străduinţele  papale  de  a  solidariza  cu 
opoziţia  sa  şi  partidul  popular  ceh,  ce  făcea  parte 
din  guvern,  fură  zadarnice.  Parlamentul  vota  ambele 
legi  în  Aprilie  1925.  Prima  sărbătoare  a  lui  Huss, 
în  6  Iulie  1925,  decurse  cu  mare  pompă,  sub  patro¬ 
najul  lui  Masaryk,  membru  în  comitetul  de  aran¬ 
jare  fiind  însuşi  primul  ministru  Svella.  In  aceeaş 
zi,  seara,  nunţiul  Marmaggi  fu  revocat  telegrafic  dela 
Praga.1 

Cu  toate  aceste  conflicte,  la  2  Februarie  1928  s’a 
convenit  între  Cehoslovacia  şi  Scaunul  papal  asupra 
unui  aranjament,  numit  Modus  vivendi ,  relativ  la 
delimitarea  diecezelor  şi  numirea  episcopilor.  Toate 
celelalte  chestiuni  sunt  lăsate  în  suspenzie  şi,  se 
poate  deduce,  guvernul  cehoslovac  poate  legifera 
singur.  Nu  se  face  aluzie  nici  la  regimul  învăţă¬ 
mântului,  nici  la  actele  de  stare  civilă.  Nu  se  aminteşte 
nici  de  sărbătoarea  lui  Huss  care  a  provocat  ple¬ 
carea  nunţiului  Marmaggi.  Tăcerea  aceasta  dove¬ 
deşte  că  papa  ia  faţă  de  stările  de  fapt  o  atitudine 
mai  conciliantă.  După  aranjamentul  portugez,  acesta 
e  cel  mai  avantajos  şi  mai  conform  cu  suverani¬ 
tatea  Statului.  E  de  mirare  cum  a  putut  guvernul 
cehoslovac  să  ajungă  cu  papa  la  un  acord,  care  lasă 
libertate  Statului  în  atâtea  şi  atâtea  chestiuni,  în  cari 
faţă  de  alte  State  intransigenţa  papală  a  dus  la  ru¬ 
pere  de  relaţii,  la  răsboiul  făţiş. 

Principala  dispoziţie  a  aranjamentului  este  prin¬ 
cipiul,  stabilit  şi  în  alte  Concordate,  că  nici  o  parte 
de  ţară  nu  depinde  de  vre-o  dieceză  din  afară  şi 
nici  o  dieceză  cehoslovacă  nu  se  întinde  peste  gra¬ 
niţă.  Dotaţiunea  diecezelor  se  va  stabili  ulterior 

1  V.  Lama  op.  c.  306—317. 

printr’un  acord  preparat  de  două  comisii,  una  formată 
de  Curie  şi  compusă  din  delegaţii  diecezelor  inte¬ 
resate  sub  preşedenţia  reprezentantului  papal,  alta 
formată  de  Stat  şi  compusă  din  reprezentanţii  diece¬ 
zelor  interesate  şi  de  experţi.-  Imobilele  şi  mobi¬ 
lierul  bisericesc  sequestrat  de  stat  rămân  aşa  până 
la  stabilirea  acelui  acord,  însă  pot  fi  folosite  de 
Biserică.  Aşezămintele  ordinelor  şi  congregaţiunilor 
de  pe  teritorul  cehoslovac  nu  vor  depinde  de  superiori 
din  străinătate,  ci  se  vor  constitui  în  provincii  pentru 
Cehoslovacia,  iar  dacă  nu-i  posibil,  vor  depinde  direct 
de  conducerea  generală  ţdela  Roma].  Numirea  epis- 
copilor  o  face  papa,  dupăce  guvernul  va  declara  că 
nar  avea  vre-o  obiecţiune  de  ordin  politic.  Carac¬ 
terul  acestei  obiecţiuni  e  definit,  pentru  primaoară 
întrun  concordat,  ca  „motive  în  legătură  cu  siguranţa 
Statului,  ca  d  ex.  candidatul  ales  să  nu  se  fi  făcut 
culpabil  de-o  activitate  politică  iredentistă,  separatistă 
sau  îndreptată  contra  Constituţiei  sau  contra  ordinei 
publice  a  Statului"  (Art.  IV].1 

(Va  urma]  Dr.  D.  STĂNILOAE. 


1  Vezi  textul  în  L’Eur.  Nouv.  Nr.  523  din  18  Feb.  1928  p.  237  urm. 

CUM  SÂ  SE  PREDEA  ÎNVĂŢĂ¬ 
MÂNTUL  RELIGIOS  ÎN 
ŞCOALA  PRIMARĂ? 

—  ÎNDRUMĂRI  METODOLOGICE.  — 

Lăsaţi  pruncii  să  vină  !a  mine. 

<  Matei  19,  14). 

Mântuitorul  nostru  Isus  Hristos  a  adus  lumină 
şi  viaţă  pe  pământ.  Adevărata  viaţă  începe  deodată 
cu  venirea  Lui  în  lume.  „Şi  viaţa  sa  arătat  şi  o 
am  văzut  şi  mărturisim  şi  vestim  vouă  viaţa  cea 
vecinică,  care  era  la  Tatăl  şi  s’a  arătat  nouă “  [I  Ioan 
1,  2ţ. 

Hristos  a  adus  cerul  pe  pământ ;  pace  neîndo¬ 
ielnică  şi  viaţă  adevărată  nu  este  şi  nu  poate  fi 
decât  sub  jugul  Lui. 

El  ne-a  însărcinat  pe  noi,  slujitorii  săi,  să-i  con¬ 
tinuăm  opera,  numindu-ne  sarea  pământului  şi  lumina 
lumii. 

Prin  preoţia  creştină,  Mântuitorul  trăieşte  şi  prin- 
tr’ânsa  lucrează  dealungul  veacurilor. 

Prin  noi,  păstorii  de  suflete,  Mântuitorul  îşi 
chiamă  şi  azi  pruncii  atât  de  dragi  Lui;  ei  vin  cu 
bucurie  şi-L  privesc  plini  de  încredere,  citind  în  ochii 
Lui  bunătatea  şi  iubirea.  Ei  sunt  nădejdile  noastre 
de  viitor  şi  prin  ei  se  întăreşte  şi  perpetuează 
creştinismul. 

Porunca  Mântuitorului  de  a-L  propovedui  pe 
El  şi  înaintea  celor  mici  este  categorică :  „Şi  chemând 
Isus  un  prunc  l-a  pus  pe  el  în  mijlocul  lor  şi  a  zis : 
...Cine  va  primi  pe  un  prunc  ca  acesta  întru  numele 
Meu,  pe  Mine  Mă  primeşte.  Iar  cine  va  sminti  pe 
unul  din  aceşti  mici,  cari  cred  întru  Mine,  mai  de 

folos  i-ar  fi  lui,  ca  să-şi  spânzure  o  piatră  de  moară 
de  grumazul  lui  şi  să  se  înece  întru  adâncul  mării1' 
[Matei  cap  18,  2  —  6]. 

Din  aceste  cuvinte  desprindem  obligaţiunea  de 
a  catehiza  noi,  de  a  duce  noi  la  Hristos  pe  mieluşeii, 
pe  cari  El  îi  iubeşte  atât  de  mult  şi  pe  cari  trebue 
să-i  iubim  şi  noi. 

Nimeni  nu  se  mai  poate  îndoi  azi,  că  educaţia 
religioasă  este  un  drept  incontestabil  al  copilului. 

Copilul  nu  este  numai  al  părinţilor,  cari  l-au 
născut,  ci  şi  al  societăţii,  în  mijlocul  căreia  trăeşte, 
şi  al  naţiunii  care-1  ocroteşte. 

„Omul  are  drept  la  religiune,  tot  aşa  cum  are 
drept  la  un  acoperiş,  care  să-l  adăpostească  împo¬ 
triva  furtunei  şi  vântului11.  [Pr.  Dr.  Marin  C.  Ionescu, 
Inima  e  cârmaciul  minţii,  după  R.  Kabisch,  Wie 
lehrnen  wir  Religion  7—8,  2], 

Dar  dacă  copilul  are  acest  drept  incontestabil 
la  educaţia  religioasă,  cum  să  catehizăm,  ca  să  ducem 
o  atmosferă  religioasă  în  şcoală,  şi  ca  să  izbutim  să 
formăm  în  sufletele  plăpânde  convingeri  religioase 
şi  un  ideal  religios? 

La  această  întrebare  voi  încerca  sa  dau  răspuns 
in  cele  ce  urmează. 

Scopul  învăţământului  religios  nu  poate  fi  în¬ 
grămădirea  cunoştinţelor  teoretice,  ci  stabilirea  unui 
raport  firesc  între  Dumnezeu  şi  om,  raport  bazat 
pe  profunde  convingeri  religioase,  cari  duc  la  adevă¬ 
rata  viaţă  religioasă,  la  contactul  sufletului  cu  Dum¬ 
nezeu,  cu  Hristos,  care  ne-a  adus  mântuirea. 

De  aceea,  religia  nu  se  învaţă,  ci  se  trăieşte, 
căci  ea  nu  este  învăţătură,  ci  viaţă. 

„Religia  este  o  zestre  tainică  a  sufletului  ome¬ 
nesc  şi  copiii  vin  la  Isus  în  chip  spontan  şi  nesiliţi 
de  nimeni.  Copiii  trebue  să-L  cunoască  pe  Isus  şi 
să-L  iubească11.  [Pr.  Dr.  Marin  C.  Ionescu,  Inima  e 
cârmaciul  minţii,  pag.  28]. 

La  catehizaţie  trebue  să  avem  deci  în  vedere 
înainte  de  toate  pe  copii,  cărora  le  propoveduim. 

după  aceea  trebue  să  avem  o  orientare  deplină  şi 
precisă  asupra  divinului  învăţător,  pentru  care  vrem 
să-i  câştigăm  şi  apoi  trebue  să  ne  gândim,  cum  i-am 
putea  încălzi  pe  copii  pentru  El  şi  pentru  Biserica  Lui. 

Avem  aşadară  o  problemă  de  psihologie  in¬ 
fantilă,  o  problemă  de  teologie  şi  în  sfârşit  o  altă 
problemă  de  pedagogie  religioasă.  [Pr.  Dr.  Marin 
C.  Ionescu,  Inima  e  cârmaciul  minţii.  Catehetica 
vremurilor  noastre,  pag.  29]. 

Copilul  intră  în  şcoală  cu  sentimentele  religioase 
aduse  din  casa  părintească,  deci  primele  sentimente 
religioase  are  să  le  infiltreze  în  sufletul  lui  casa 
părintească.  Cercul  intim  familiar,  raportul  de  iubire 
dintre  tată  şi  mamă,  dintre  părinţi  şi  copii  şi  dintre 
fraţi  între  sine,  întărit  prin  rugăciunile  creştineşti 
din  familie,  trebue  să  sădească  în  elevi,  încă  înainte 
de  a  intra  în  şcoală,  cucernicia  faţă  de  lucrurile 
sfinte,  iubirea  şi  încrederea  în  Dumnezeu. 

Aceste  sentimente  sunt  baza  religiunii  şi  totodată 
baza  şi  punctele  de  mânecare  ale  învăţământului 
religios.  [Dr.  Onisifor  Ghibu,  Plan  de  învăţământ  şi 
îndreptar  metodic  pentru  şcoalele  poporale  confe¬ 
sionale,  pag.  87]. 

Aceste  baze  ale  religiosităţii,  puse  în  casa  pă¬ 
rintească,  se  vor  cultiva,  întări  şi  lărgi  prin  mijloacele 
educative,  ce-i  stau  la  îndemână  preotului-catihet. 

Aceste  mijloace  educative  ar  putea  fi  grupate 
astfel: 

I.  Viaţa  şcolară. 

II.  învăţământul  religios  propriu  zis. 

III.  Cercetarea  bisericii. 

IV.  Spovedania  în  şcoală. 

V.  Personalitatea. 

Vom  cerceta  pe  rând  aceste  mijloace  educative: 

/.  Viaţa  şcolară. 

Intre  preotul  catihet  şi  între  elevii  săi  trebue 
să  fie  un  raport  intim  de  părinte  şi  copil. 

Cuvintele  Mântuitorului  „Lăsaţi  pruncii  să  vină 
la  mine“  presupun  o  adâncă  iubire  faţă  de  copii.- 

Fără  această  iubire  preotul  catihet  nu  izbuteşte  să 
ducă  o  atmosferă  religioasă  în  şcoală.  Foarte  pre¬ 
ţioase  sunt  sub  acest  raport  cuvintele  Sf.  apostol 
Pavel  către  Corinteni :  „De  aş  grăi  în  limbi  omeneşti 
şi  îngereşti,  iară  dragoste  nu  am,  făcutu-m’am  aramă 
sunătoare  şi  chimval  răsunător"  [I.  Cor.  cap.  13, 1]~ 

Copiii  trebue  să  aştepte  cu  bucurie  ora  de  religie. 
Această  oră  îl  va  face  pe  Isus  plăcut  şi  iubit  co¬ 
piilor,  încât  ei  se  vor  simţi  legaţi  sufleteşte  de  El. 

II.  învăţământul  religios  propriu  zis.  [Programa 
analitică  j. 

Preotul-catihet  nu  va  uita  nici  o  clipă,  că  învă¬ 
ţământul  religios  trebue  să  fie  uşor  şi  plăcut,  intuitiv, 
unitar,  psihologic,  practic ,  bisericesc  şi  concentric. 
[După  Pr.  Dr.  Marin  C.  Ionescu,  Inima  e  cârmaciul 
minţii.  Catehetica  vremurilor  noastre]. 

învăţământul  religios  să  fie  uşor  şi  plăcut,  po¬ 
trivit  cu  vârsta  şi  puterile  sufleteşti  ale  copiilor, 
—  după  cuvintele  sf.  apostol  Pavel:  „Cu  lapte  v’am 
hrănit  pe  voi,  iar  nu  cu  bucate,  că  încă  nu  puteţi" 
[I.  Cor.  3,  2]. 

învăţământul  religios  să  fie  intuitiv,  după  pilda 
dată  nouă  de  Mântuitorul. 

Mântuitorul  se  aseamănă  pe  Sine  cu  păstorul 
cel  bun,  pe  fariseii  cu  mormintele  văruite  pe  din¬ 
afară,  —  cu  lupii  îmbrăcaţi  în  piei  de  oi,  moartea 
o  asamănă  cu  somnul. 

La  instituirea  sf.  taine  Isus  a  ales  semne  exte¬ 
rioare  :  apă,  pâine,  vin,  unt  de  lemn  etc.  —  tot  aşa  sa 
adresat  simţurilor  omen  e  şti  şi  când  a  săvârşit  minunile, 
înainte  de  a  vindeca  pe  orbul  din  naştere,  a  scuipat 
în  ţărână  şi  i-a  uns  ochii  cu  tină  şi  i-a  poruncit  să 
meargă  să  se  spele  în  lacul  Siloam. 

Cele  mai  preţioase  piese  ale  învăţăturii  intuitive 
a  Domnului  sunt  desigur  parabolele  Lui. 

Dar  Isus  foloseşte  adeseori  contraste:  lumina 
şi  întunerecul,  mândria  şi  smerenia  etc. ;  adeseori 
maxime  morale:  Doctore,  vindecă-te  pe  tine  însuţi! 
Nu  au  nevoe  cei  sănătoşi  de  doctor,  ci  cei  bolnavi! 

Aceasta  este  calea,  pe  care  trebue  să  meargă 
şi  catihetul,  ţinând  însă  totdeuna  seama,  ca  să  nu 
scoboare  niciodată  lucrurile  sfinte  prin  asemănă¬ 
rile,  pildele,  proverbele  sau  exemplele,  ce  le  va 
folosi  în  predarea  sa. 

Exemple  preţioase  de  intuiţie  se  pot  lua  din 
vieţile  sfinţilor,  din  istoria  bisericească,  din  istoria 
patriei  şi  viaţa  oamenilor  celebri. 

Cunoaşterea  adâncă  a  naturii  poate  servi  de- 
asemenea  ca  material  intuitiv  pentru  cele  mai  multe 
lecţiuni  de  religie. 

Isus  face  atât  de  des  apel  la  această  carie  a 
naturii,  pururea  deschisă  înaintea  ochilor  noştri.  Astfel 
El  vorbeşte  de  ţarină,  sămănător,  sămânţă,  neghină, 
crin,  smochin,  vie,  viţă,  oi,  păstor  etc. 

Cartoanele  cu  texte  biblice,  apoi  tablourile  re¬ 
ligioase,  servesc  ca  material  intuitiv  de  o  deosebită 
importanţă. 

învăţământul  religios  trebue  să  fie  unitar. 

învăţământul  religios  trebue  să  desvoalte  în 
chip  armonios  toate  puterile  sufleteşti  ale  copilului, 
ţinându-se  seama  de  legătura  strânsă  dintre  religie 
şi  celelalte  obiecte  de  învăţământ,  în  aşa  fel,  încât 
catihetul  va  face  din  orice  adevăr  ştiinţific  o  coroană 
puternică  pentru  edificiul  religios. 

învăţământul  religios  trebue  să  fie  psihologic, 
pornind  dela  cunoscut  la  necunoscut,  principiu  pe 
care  îl  aplică  Mântuitorul  nostru  Isus  Hristos  pe 
o  scară  foarte  largă  în  propoveduirea  învăţăturii 
Sale.  In  predica  de  pe  munte  El  se  foloseşte  de 
paserile  cerului  ca  să  lămurească  ideea  abstractă 
despre  provedinţă. 

El  cere  Samarinenciî  apă  să  bea,  şi  apoi  vor¬ 
beşte  despre  apa  cea  vie. 

învăţământul  religios  trebue  să  fie  practic, 
învăţătura  creştinească  fiind  viaţă  şi  faptă,  nu  numai 
teorie. 

Cunoştinţele  religioase,  oricare  ar  fi  ele,  să  fie 
puse  în  serviciul  vieţii  omeneşti  a  copilului,  făcân- 

du-se  copilul  să  înţeleagă,  că  cunoştinţele  religioase 
au  cea  mai  strânsă  legătură  cu  întreg  viitorul  lui 
şi  cu  întreaga  lui  fizionomie  creştineasca. 

învăţământul  religios  trebue  să  fie  bisericesc. 

Catihetul  va  da  un  colorit  bisericesc  învăţămân¬ 
tului  religios,  ţinând  seama  de  anul  bisericesc  cu 
diferitele  praznice  de  peste  an,  statornicind  strânsa 
legătură  dintre  evenimentele,  ce  le  prăznuim  şi  dintre 
învăţăturile  creştineşti.  [Obiceiuri  de  Crăciun,  Bo¬ 
botează,  procesiuni  religioase  etc.]. 

învăţământul  religios  să  fie  concentric. 

Orice  cunoştinţe  noi  ar  preda  catihetul,  să  nu 
uite,  că  centrul,  în  jurul  căruia  gravitează  totul,  este 
Isus  Hristos,  pe  care-L  propoveduim. 

Fiindu-i  elevului  mai  apropiat,  decât  orice,  satul 
său,  în  care  trăieşte,  e  firesc,  ca  toate  momentele 
mai  însemnate  din  trecutul  Bisericii  şi  al  vieţii  re¬ 
ligioase  a  acestui  sat  să  fie  scoase  în  relief  şi  pro¬ 
puse  în  şcoală. 

In  chipul  acesta  se  va  face  uz  de  legendele  şi 
tradiţiile  cu  caracter  religios  ale  fiecărui  sat,  de 
poezii  poporale  religioase,  de  însemnări  şi  inscripţii, 
de  monumente  istorice  [cruci  etc.],  de  bărbaţii  vrednici 
din  trecut  [preoţi,  călugări,  dascăli,  creştini  pioşi,  cari 
nu  făcut  danii].  —  [După  Dr.  Onisifor  Ghibu.  Plan 
de  învăţământ  şi  îndreptar  metodic  pentru  şcoalele 
poporale  confesionale]. 

Se  vor  utiliza  în  şcoală  întâmplări,  ca  tempe- 
stăţi  [grindină],  nenorociri  şi  alte  întâmplări  neferi¬ 
cite,  prezentându-le  ca  pedepse  ale  lui  Dumnezeu 
pentru  păcatele  oamenilor. 

Abundenţa  în  recoltă,  donaţiuni  pentru  binele 
public,  pot  fi  întreţesute  în  învăţământul  religios  sau 
în  serbări  şcolare  anume,  căci  ele  pot  deştepta 
voinţa  spre  fapte  mari  şi  înţelegerea  pentru  ordinea 
superioară  din  lume. 

Catihetul  nu  va  uita,  de  asemenea,  că  întreg 
învăţământul  religios  trebue  să  fie  străbătut  de  ideia 
ortodoxiei,  adecă  de  convingerea  nestrămutată,  că 

Biserica  noastră  a  păstrat  învăţătura  lui  Hristos, 
aşa  cum  a  moştenit-o  dela  El  şi  dela  învăţăceii  Lui, 
a  apărat-o  în  primele  veacuri  ale  vieţii  creştine,  cu 
sângele  său  împotriva  păgânilor  şi  a  ereticilor  şi  a 
împodobit-o  cu  cele  mai  strălucite  mărgăritare  ale 
cugetării  omeneşti  pe  timpul  sf.  părinţi  şi  a  marilor 
teologi.  [Prof.  Dr.  O.  Ghibu.  Plan  de  învăţământ  şi 
îndreptar  metodic  pentru  şcoalele  poporale  confe¬ 
sionale,  pag.  53). 

In  cadrele  acestei  religiuni,  sufletul  creştinului 
ortodox  păzind  poruncile  şi  adevărurile  ei  găseşte 
mântuirea  sufletească,  neavând  nevoe  să  orbecăiască 
în  diferite  răiăciri  religioase  [secte],  ce  se  smintesc 
neştiind  scripturile. 

Trecând  acum  dela  observaţiile  de  ordin  general, 
voi  arăta  tratarea  metodică  a  istorioarelor  morale, 
a  istoriei  biblice,  a  istoriei  bisericeşti,  a  catehismului, 
a  cântării  bisericeşti,  a  rugăciunii  şi  a  tablourilor 
religioase  în  şcoala  primară. 

a)  Istorioarele  morale. 

Alături  de  rugăciuni  şi  cântări  mai  uşoare, 
aceste  istorioare  morale  au  menirea  să  dea  numai 
o  pregătire  pentru  învăţământul  religios  propriu  zis.. 

La  vârsta  de  7  ani  viaţa  sufletească  a  copiilor 
e  predominată  de  fantezie ;  pentru  lumea  reală  ei 
n’au  încă  o  înţelegere  adevărată. 

Istorioarele  morale,  cari  au  valoare  educativă,, 
pot  fi  tratate  cu  folos  în  şcoală,  dacă  au  forma  li¬ 
terară  clasică  şi  corespund  gradului  de  pricepere 
al  copiilor,  atât  ca  fond  cât  şi  ca  formă. 

Pedagogia  mai  nouă  selecţionează  aceste  isto¬ 
rioare,  excluzând  povestirile  tendenţioase  şi  admi¬ 
ţând  numai  istorioarele  cari  au  fond  religios-moral 
şi  în  cari  întâmplările,  raporturile  şi  caracterele  au 
aparenţele  unei  realităţi. 

Tratarea  metodică  a  istorioarelor  morale  e  în 
liniamente  generale  următoarea: 

Catehetul  împarte  istorioara  în  2  sau  3  unităţi,, 
după  grupurile  de  acţiuni  şi  ideile  din  istorioară. 

Treptele  formale  ale  învăţământului  pot  fi  apli¬ 
cate  cu  succes  la  predarea  istorioarelor  morale,  ca 
un  mijloc  de  a  prinde  tainele  cugetării  copilaşilor 
din  şcoală. 

După  o  pregătire  formată  de  câteva  minute  nu 
se  va  trece  invariabil  la  anunţarea  brutală  a  subiec¬ 
tului,  ci  ţinta  să  se  anunţe,  dacă  e  posibil,  desvoltat, 
spre  a  nu.  toci  interesul  pentru  peripeţiile  acţiunii. 

Tratarea ,  adecă  povestirea  însăşi,  trebue  să  fie 
naturală,  cât  mai  interesantă  şi  mai  captivantă,  lim- 
bagiut  simplu  şi  vioiu. 

In  cazul,  când  catehetul  nu  ştie  povesti  frumos, 
e  mai  consult  să  citească  povestirea  din  carte. 

Dacă  se  folosesc  cuvinte,  pe  cari  elevii  nu  le 
înţeleg  deplin,  li  se  explică,  şi  ca  să  se  întipărească 
şi  mai  bine  succesiunea  acţiunilor,  se  pun  câteva  în¬ 
trebări  despre  tot  ce  s’a  istorisit  [aprofundarea  ma¬ 
terială]. 

La  sfârşitul  unităţii  elevii  vor  istorisi  şi  părţile 
singuratice  în  legătură  şi  continuativ. 

Urmează  apoi  aprofundarea  etică,  adecă  o  re- 
privire  asupra  acţiunilor,  persoanelor  din  punctul  de 
vedere  al  judecăţii  morale. 

Apoi  comparându-se  ce  a  făcut  cutare  sau  cu¬ 
tare  persoană,  cum  a  fost  cutare  sau  cutare  faptă, 
[asocierea],  scoatem  învăţătura  sau  maxima  morală, 
ce  rezultă  din  faptele  comparate  [generalizarea]. 

Şi  în  urmă,  elevii  vor  aplica  învăţătura  sau  ma¬ 
xima  scoasă  la  alte  persoane  sau  fapte  cunoscute 
[Aplicarea]. 

In  felul  acesta  se  tratează  şi  celelalte  unităţi, 
apoi  se  reproduce  întreaga  istorioară,  se  compară 
toate  persoanele  din  punct  de  vedere  moral,  se  scot 
învăţăturile  şi  maximele  demne  de  întipărit  şi  se 
aplică  la  viaţa  elevilor. 

b)  Istoria  biblică. 

Prin  istoria  sfântă  a  Vechiului  şi  Noului  Testa¬ 
ment,  elevii  vor  cunoaşte  economia  divină,  pregă- 

tirea  neamului  omenesc  pentru  mântuire  şi  învăţă¬ 
tura  evanghelică. 

Scopul  principal  al  istoriei  biblice  este,  ca  elevii 
să  cunoască  exemple  de  frumoasă  viaţă  religioasă- 
morală,  demnă  de  imitat,  sau  exemple  de  viaţă  imo¬ 
rală  vrednică  de  dispreţuit. 

Cetirea  anumitor  părţi  [pericope]  dinSf.  Scriptură 
va  avea  o  însemnătate  deosebită  în  legătură  cu 
propunerea  istorioarelor  biblice,  ca  şi  a  întregului 
învăţământ  religios. 

Tratarea  metodică  a  istorioarelor  biblice  se 
face  întocmai  ca  a  istorioarelor  morale,  cu  deose¬ 
birea,  că  la  istorioarele  biblice  va  interveni  tabloul 
religios,  când  îl  avem,  iar  de  altă  parte  elevii  vor 
fi  ţinuţi  să-şi  treacă  în  caetul  de  religie  învăţăturile 
şi  maximele  învăţate  la  asociere,  pentrucă  ele  vor 
deveni  punct  de  mânecare  la  învăţarea  catehismului. 

c)  Istoria  bisericească. 

Istoria  bisericească  urmăreşte  un  scop  dublu 
instructiv  şi  educativ. 

Ea  va  face  cunoscută  elevilor  evoluţiunea  Bi¬ 
sericii  dela  întemeierea  ei  şi  până  azi.  Cu  ajutorul 
istoriei  bisericeşti  elevii  vor  ajunge  la  convingerea, 
că  şi  ei  sunt  membrii  ai  Bisericii  lui  Hristos  şi  ostaşi 
ai  Lui  aici  pe  pământ  [biserica  luptătoare]  şi  sunt 
şi  ei  datori  a  contribui  prin  o  viaţă  curată,  creşti¬ 
nească,  închinată  binelui  obştesc,  ca  să  vină  împă¬ 
răţia  lui  Dumnezeu  pe  pământ. 

Prezentând  elevilor  modele  de  virtuţi  creştineşti, 
luate  din  istoria  Bisericii  universale  şi  naţionale,  îi 
însufleţim  pentru  scopurile  morale  ale  Bisericii. 

Tratarea  metodică  a  unităţilor  din  istoria  bise¬ 
ricească  este  întocmai  ca  a  istorioarelor  morale  şi 
biblice.  Deosebirea  există  numai  la  treapta  asocierii. 

In  istorie  nu  se  compară  faptele  numai  din 
punct  de  vedere  moral,  ci  şi  din  punct  de  vedere 
cauzai. 

Pentru  a  înţelege  evoluţia  Bisericii,  elevii  trebue 
să  compare  cauzele  şi  efectele  faptelor  şi  eveni- 

meritelor  istorice,  pentruca  astfel  să  poată  cunoaşte 
şi  legile  evoluţiei  istorice.  Preotul-catehet  se  va  pre¬ 
găti  temeinic,  căci  fără  o  pregătire  temeinică  lec- 
ţiunile  de  istorie  bisericească  nu  vor  putea  avea 
efectul  educativ  cuvenit. 

d)  Catehismul. 

Catehismul  nu  poate  fi  tratat  în  şcoala  primară,, 
înainte  de  ce  elevii  au  cunoştinţe  concrete  despre 
învăţăturile  creştine,  căci  altcum  toată  învăţătura 
catehismului  devine  memorizare  inutilă. 

Tratarea  unităţilor  metodice  din  catehism  diferă 
de  modul  de  tratare  al  istorioarelor  biblice  şi  al 
istoriei  bisericeşti. 

La  predarea  catehismului  nu  vom  mai  între- 
buinţa  metoda  expozitivă,  acroamatică  sau  istorică, 
ci  vom  întrebuinţa  metoda  euristică,  interogativă  sau 
socratică. 

Treptele  formale  pe  cari  le  putem  aplica  aici. 
sunt  numai  3:  ţinta,  predarea  [prin  întrebări  şi  răs¬ 
punsuri]  şi  aplicarea. 

Elevii  îşi  vor  reînprospăta  cunoştinţele  religioase 
anterioare,  şi  pe  baza  lor  se  va  stabili  cu  ajutorul 
catehetului,  dogma  care  se  predă. 

Ca  învăţământul  dogmelor  să  fie  cât  mai  plin 
de  viaţă  şi  mai  uşor,  vom  pune  colorit  moral  în 
lecţiunile  de  dogmatică. 

In  lecţiunile  morale  nu  ne  vom  opri  la  periferia 
perceptelor  morale,  ci  vom  pătrunde  până  la  Hristos 
Domnul,  centrul  întregului  învăţământ  religios.  Dar 
nici  nu  se  poate  preda  o  dogmă  în  şcoala  primară 
fără  istorisire  şi  fără  morală. 

Dogma  scoasă  din  lecţiune,  se  scrie  pe  tablă 
şi  elevii  vor  copia-o  în  caietele  lor  de  religie. 

e j  Cântarea  bisericească  în  şcoală. 

Cântarea  bisericească  are  o  mare  influenţă 
educativă. 

Ora  de  religie  trebue  începută  totdeauna  cu  o 
cântare  [împărate  ceresc,  Hristos  a  înviat  etc.). 

Oboseala  minţii  elevilor  poate  fi  risipită  şi  în 
mijlocul  lecţiilor  de  religie,  printr’o  cântare  biseri¬ 
cească. 

Să  se  cânte  frumos  şi  corect. 

Tratarea  metodică  a  cântărilor  bisericeşti,  se 
face  aşa,  că  nu  ne  extindem  la  formele  gramati¬ 
cale,  ci  vom  explica  cuvintele  ce  ne  par  neînţelese 
de  către  elevi,  apoi  conţinutul  şi  însemnătatea  cân¬ 
tării. 

Textul  cântării  se  va  ceti  de  către  profesorul 
de  muzică,  apoi  de  către  elevi,  insistând,  să  înveţe 
cântarea  de  rost.  Pronunţarea  corectă  a  textului 
constitue  un  lucru  de  căpetenie  la  cântare. 

Din  punct  de  vedere  didactic  este  esenţial,  ca 
instrucţia  să  se  facă  cu  ajutorul  unui  instrument 
muzical. 

f)  Rugăciunea  în  şcoală. 

Rugăciunea  poate  fi  socotită  ca  centrul  învă¬ 
ţământului  religios. 

învăţământul  religios  trebue  să  înveţe  pe  copil, 
cum  să  se  roage,  cum  să  se  apropie  de  Dumnezeu, 
cum  să  între  în  legătură  cu  El  şi  cum  să  se  devo¬ 
teze  Părintelui  ceresc. 

Expresiunea  vădită  a  devoţiunii  religioase  este 
rugăciunea,  care  făcută  din  inimă  înfrântă  şi  sme¬ 
rită,  se  ridică  spre  Dumnezeu,  leagă  pământul  cu 
cerul. 

De  aici  marea  însemnătate  a  rugăciunii  pentru 
religiositatea  şi  moralitatea  creştinului,  şi  de  aici  şi 
obligaţiunea  catehetului  de  a-1  învăţa  pe  elev,  cum 
să  se  roage. 

Alături  de  elevii,  cari  rostesc  rugăciunea  frumos 
şi  corect,  va  rosti  din  când  în  când  şi  catehetul  în¬ 
suşi  rugăciunile  la  începutul  şi  la  sfârşitul  timpului 
de  şcoală. 

g)  Tablourile  religioase  în  şcoală. 

Biserica  noastră  a  dat  în  toate  timpurile  o  deo- 
sehită  cinste  tablourilor  religioase  [icoanelor]  nu 

atât  din  consideraţii  estetice,  cât  mai  vârtos  din 
consideraţii  de  ordin  religios-moral. 

Sunt  admisibile  însă  în  şcoală  numai  tablouri 
religioase  frumoase,  lucrate  cu  artă,  fie  în  original, 
fie  în  copie. 

Cât  priveşte  tratarea  lor  metodică,  să  se  facă 
în  legătură  cu  subiectele,  pe  cari  le  reprezintă.  Ca- 
tehetul  se  va  feri  să  explice  însuşi  tabloul;  elevii 
înşişi  îşi  vor  da  seama  despre  cele  ce  văd  pe  ta¬ 
bloul  religios,  sub  conducerea  catehetului. 

III.  Cercetarea  bisericii. 

Cercetarea  regulată  a  bisericii  constitue  un 
mijloc  foarte  puternic  pentru  întărirea  sentimentelor 
religioase  ale  copilului.  Corul  religios  al  şcolarilor 
produce  sentimente  religioase  şi  mai  vii  în  sufle¬ 
tele  plăpânde,  cari  se  socotesc  membrii  ai  Bise¬ 
ricii  şi  ostaşi  activi,  în  lupta  pentru  împărăţia  lui 
Dumnezeu  pe  pământ. 

IV.  Lectura  religioasă  în  şcoală  şi  în  afară  de 
şcoală . 

Biblia,  vieţile  sfinţilor  şi  altă  lectură  religioasă 
potrivită  aruncă  lumină  asupra  vieţii  curate  a  sfin¬ 
ţilor  mucenici,  modele  de  virtuţi  creştineşti  şi  modele 
de  devoţiune  pentru  Hristos  şi  evanghelia  Lui. 

O  asemenea  lectură  smulge  sufletele  plăpânde 
din  lumea  aceasta  relativă,  provizorie  şi  imperfectă, 
din  lumea  urei,  care  învrăjbeşte,  a  forţei  care  distruge 
şi  a  interesului  care  scoboară  şi  le  înalţă  în  lumea 
cealaltă,  a  spiritului,  care  luminează,  a  perfecţiunii 
care  înalţă  şi  a  jertfei  care  îndumnezeeşte. 

V.  Spovedania  în  şcoală. 

Trebue  să-i  familiarizăm  pe  copii  cu  taina 
aceasta,  căci  nu  este  creştinism  fără  sf.  împărtăşanie, 
.şi  nu  este  împărtăşanie  fără  spovedanie. 

Spovedania  ne  porneşte  spre  lacrimi  şi  de  aceea 
a  fost  privită  ca  al  doilea  botez  de  către  toţi  Sf. 
Părinţi  ai  Bisericii  noastre. 

Să  infiltrăm  copiilor  de  cu  vreme  idea,  că  po¬ 
căinţa  este  lucrarea  lui  Dumnezeu,  dar  este  dease- 
menea  şi  a  omului;  şi  ceeace  trebue  să  facă  omul. 
Dumnezeu  nu  poate  să  facă  în  locul  lui.  (Pr.  Dr. 
Marin  C.  lonescu.  inima  e  cârmaciul  minţii.  Catihetica 
vremurilor  noastre). 

Dacă  dorim  să  izgonim  minciuna  şi  viclenia  sub 
diferitele  ei  forme  din  sufletele  copiilor,  vom  ţine 
seamă  la  spovedania  lor  de  următoarele  3  momente 
mai  însemnate: 

a)  Mărturisirea  păcatelor. 

b)  Penitenţa. 

c)  Hotărârea  fermă  de  a  părăsi  păcatul. 

Nu  va  fi  fără  de  folos  să  precizăm  aci,  că  Bise¬ 
rica  noastră  nu  cunoaşte  spovedania  colectivă,  ci 
numai  spovedania  individuală. 

Catehetul-duhovnic  să  nu  uite,  că  el  este  acela, 
care  trebue  să  conducă  pe  micii  săi  elevi  spre  viaţa 
de  veci  şi  el  este  aceia,  care  trebue  să-i  ajute,  ca 
să  afle  mântuirea,  după  cuvintele  Mântuitorului: 
„Oile  mele  ascultă  glasul  meu  şi  Eu  le  cunosc  pe 
dânsele  şi  vin  după  mine.  Şi  Eu  le  dau  lor  viaţă 
vecinică  şi  nu  vor  pieri  în  veac  şi  nimeni  nu  le  va 
răpi  pe  ele  din  mâna  Mea11  (Ioan  cap.  10,  27 — 28). 

V.  Personalitatea  preotului  —  catehet. 

Spre  a-L  putea  da  pe  Hristos  altora,  trebue 
să-L  ai  însuţi,  trebue  să-ţi  deschizi  larg  inima  spre 
a-L  primi  pe  Domnul,  zilnic  să-ţi  apropii  urechile 
tale  de  buzele  Lui,  să  te  rogi  stăruitor,  să-ţi  mărtu¬ 
riseşti  sufletul  înaintea  Lui,  să  te  împărtăşeşti  cu 
trupul  şi  sângele  Lui  în  sf.  cuminecătură,  ca  unit 
cu  El,  să  poţi  zice  ca  Sf.  apostol  Pavel:  „Nu  tră¬ 
iesc  eu,  ci  Hristos  trăieşte  întru  mine11. 

Hristos  a  câştigat  pe  apostolii  Săi,  făcându-i  să 
înţeleagă,  că  ei  sunt  ai  Lui.  —  Dacă  tu  preot-catehet 
ceri  elevilor  tăi,  ca  cutare  lucru  să-l  facă,  cutare  să 
nu-1  facă,  e  ca  şi  când  ai  sta  în  mijlocul  unei  gră¬ 
dini  cu  pomi  sălbatici  şi  i-ai  îndemna  mereu  să  pro¬ 
ducă  fructe  nobile,  în  ioc  ca  să-i  altoieşti  mai  întâi 

ca  apoi  dela  sine  sa  producă  fructe  bune.  [Discursul 
I.  P.  S.  S.  Mitropolit  N.  Bălan  la  congresul  asoci¬ 
aţiei  clerului  ţinut  la  Arad  1928]. 

La  cunună,  spune  Sf.  Ioan  Gură  de  Aur,  trebue 
să  fie  nu  numai  florile  curate,  ci  şi  mânile  cari 
leagă  cununa. 

Sunt  mânile  cari  binecuvintează  pe  elevi,  — 
florile  pentru  cununa  lui  Hristos,  —  iar  aceste  mâni 
trebue  să  fie  curate. 

Nu  propoveduirea  sfinţeniei,  ci  mai  mult  pilda 
sfinţeniei,  va  sfinţi  pe  elevi. 

înrâurirea  sf.  Evanghelii  şi  adevărata  ei  izbândă 
între  elevi  sunt  în  mânile  preotului-catihet;  el,  sau 
face  să  ţişnească  solia  lui  Dumnezeu  între  elevii 
săi,  sau  el  însuşi  o  sluţeşte  prin  necurăţenia  vieţii  lui. 

Din  această  concepţie  despre  personalitatea 
preotului-catihet  se  desprinde  şi  concepţia  ce  trebue 
să  o  avem  despre  pedepsele  şcolare. 

Poate  aplica  sau  nu,  preotul  catihet,  pedepse 
în  orele  de  catehizaţie? 

Fără  pedepse  nu  se  poate  eşi  la  cale  nici  în 
educaţia  religioasă  morală,  dar  pedeapsa  aplicată 
trebue  să  fie  mai  presus  de  toate  un  mijloc  edu¬ 
cativ. 

In  anumite  cazuri,  când  pedeapsa  este  inevi¬ 
tabilă,  să  o  explicăm,  fără  şovăire,  pentruca  elevul 
să  ajungă  a  recunoaşte,  că  în  lumea  aceasta  există 
legi  morale,  cari  nu  se  pot  călca,  fără  a  lua  pentru 
această  călcare  răsplata.  Dar  cu  pedepsele  e  ca 
şi  cu  medicamentele:  trebue  să  ne  îngrijim  mai  cu 
deadinsul  de  ocolirea  boalelor,  de  profilaxia  lor, 
decât  de  multe  şi  felurite  medicamente,  prin  care 
se  tămăduesc  boalele.  [Dr.  O  Ghibu,  Plan  de  învă¬ 
ţământ  şi  îndreptar  metodic  pentru  şco alele  popo¬ 
rale  confesionale]. 

Dar  dacă  pedepsele  se  pot  aplica  în  învăţă¬ 
mântul  religios,  e  bine  să  se  precizeze,  că  pe¬ 
deapsa  cu  bătaie  nu  o  poate  aplica  preotul-catihet. 


4 


465 


REVISTA  TEOLOGICA 


Manile  cari  binecuvintează  nu  pot  fi  ridicate  şi 
pentru  bătaie. 

învăţământul  religios  e  menit  să  crească  oa¬ 
meni  întregi  şi  caractere  creştine,  cari  îşi  întoc¬ 
mesc  viaţa  în  conformitate  cu  sfintele  învăţături, 
după  cuvântul  sf.  apostol  Petru:  „De  aceea  daţi- vă 
şi  voi  toată  silinţa,  să  uniţi  credinţa  voastră  cu  fap¬ 
tele,  cu  faptele  cunoştinţa,  cu  cunoştinţa  înfrânarea, 
cu  înfrânarea  răbdarea,  cu  răbdarea  evlavia,  cu 
evlavia  dragostea  frăţească  şi  iubirea  de  oameni. 
Căci  dacă  aveţi  din  belşug  aceste  lucruri  întru  voi 
ele  nu  vă  vor  lăsa  să  fiţi  nici  leneşi,  nici  nerodi¬ 
tori,  în  ce  priveşte  deplina  cunoştinţă  a  Domnului 
nostru  Isus  Hristos,  căci  cel  ce  nu  are  aceste,  orb 
este,  nevăzând  departe"  [II  Petru  cap.  I,  5 — 9). 

Când  vorbim  de  catehizaţie,  avem  în  vedere  pe 
preotul,  care  stă  în  mijlocul  vârtejului  vieţii  de  azi. 

Tocmai  acest  preot  are  mai  mare  nevoe  să  se 
reculeagă  sufleteşte,  să  se  înalţe  cu  sufletul  către 
idealul  evangheliei  creştine  şi  să  prindă  puteri  nouă 
de  luptă.  Nici  un  preot  să  nu  se  plângă,  că  pentru 
aceasta  îi  lipseşte  timpul. 

Celce  vorbeşte  astfel,  să  ştiţi  că  e  prins  în  va¬ 
lurile  tulburi  ale  lumii  şi  în  mreaja  grijilor  ei. 

Un  sfert  de  oră,  pentru  a  se  aşeza  la  picioa¬ 
rele  Mântuitorului,  poate  să-şi  rezerve  zilnic  şi  cel 
mai  ocupat  preot. 

Smulge-te  pentru  această  clipă  din  vârtejul  lumii 
şi  stai  de  vorbă  cu  învăţătorul.  Cât  de  luminos  îţi 
va  apare  chipul  Lui! 

Un  cuvânt  desprins  de  pe  buzele  Lui  te  va  în¬ 
tări  şi  tu,  ucenicule,  înviorându-ţi  devotamentul  şi 
calda  iubire  către  Stăpânul,  în  via  căruia  slujeşti, 
îi  vei  zice:  „Da,  Mântuitorule,  eu  vreau  să-ţi  rămân 
credincios,  vreau  să  trăesc  şi  să  lucrez  pentru  Tine ; 
ajută-mi  Doamne,  binecuvintează-mă  şi  mă  întăreşte". 
(Anton  Huonder:  La  picioarele  Mântuitorului,  trad. 
de  Prof.  Ioan  Moşoiu). 

CONCLUZII. 

1.  Cursuri  catihetice  sistematice  şi  obligatorii 
pentru  toţi  catiheţii. 

2.  îndreptar  metodic  la  îndemâna  cateheţilor. 

3.  Tratarea  sistematică  şi  metodică  a  tuturor 
lecţiunilor  din  programa  analitică  a  învăţământului 
religios  şi  punerea  lor  Ia  îndemâna  catiheţilor  cât 
mai  neîntârziat. 

4.  Cor  şcolar  bisericesc  obligatoriu  în  parohiile 
noastre. 

* 

*  * 

Lucrarea  de  faţă  nare  pretenţia  originalităţii. 

Chestiunile  de  metodică  le-am  tratat  în  special 
după  Prof.  Dr.  Onis.  Ghibu:  Plan  de  învăţământ  şi  în¬ 
dreptar  metodic  pentru  şcoalele  poporale  confesio¬ 
nale  —  şi  Pr.  Dr.  Marin  C.  lonescu:  Inima  e  câr¬ 
maciul  minţii.  Catehetica  vremurilor  noastre. 

Protopop  VASILE  OANA. 

Dr.  Grigorie  Gh.  Comşa,  episcopul  Aradului:  TINERETUL. 
ROMÂNIEI,  tipografia  Diecezană,  Arad,  lfe32.  Pag.  342.  Preţul 
Lei  75-—. 

Este  cea  mai  nouă  şi  cea  mai  valoroasă  carte  tipărită  de 
Prea  Sfinţitul  episcop  Grigorie.  Valoarea  acestei  lucrări  a  fost 
apreciată  de  Academia  Română,  care  a  onorat-o  cu  premiul  său.. 

Volumul  frumos  tipărit,  cu  o  copertă  potrivita  cuprinsului 

—  Hristos  Domnul  propoveduind  tineretului  de  toate  categoriile 

—  este  de  o  actualitate  palpitantă,  îmbrâţişind  problema,  ce  se 
pune  cu  tărie  în  centrul  preocupărilor  tuturor  celor  cu  dragoste 
de  ţară,  de  neam  şi  de  Biserică :  îndrumarea  tineretului  prinir’o 
educaţie  religioasâ-morală. 

Izvorâtă  din  convingeri  religioase  adânci,  înveşmântate  în 
curate  sentimente  româneşti,  cartea  în  întreg  cuprinsul  ei  e  un 
cântec  de  slăvire  al  creştinismului  ortodox  şi  al  naţionalismului 
românesc.  Şi  mai  e  un  cald  apel  stăruitor,  adresat  tineretului 
însuşi  şi  tuturor  factorilor,  cărora  li  este  încredinţată  soartea 
tineretului,  să  întrebuinţeze  energia  de  fiecare  clipă  pentru  a-i 
creşte  şi  a-i  îndruma  viaţa  în  acest  duh  creştinesc  şi  românesc. 

Orientarea  sănătoasă  a  tineretului  e  singura  cale  de  salvare 
a  vieţii  publice  româneşti  din  moleşeala  şi  destrămarea  de  care 
suferă,  şi  e  singurul  scut  de  apărare  împotriva  agitaţiilor  vrăşmaşe, 
din  lâuntru  şi  din  afară,  religioase  şi  naţionale,  a  căror  năvală 
ne  ameninţă. 

Cartea  e  scrisă  cu  dragoste  de  părinte  şi  cu  sentimentul 
de  răspundere  al  înaltului  cârmuilor  de  suflete.  Cuprinsul  ei  se 
împarte  în  23  capitole,  cu  subîmpărţiri,  potrivit  materiei  pe  care 
o  tratează. 

întâi  se  evidenţiază  necesitatea  îndrumării  religioase-morale 
a  tineretului  pentru  a  contrabalansa  agitaţiile  vrăşmaşe  sufle¬ 
tului  şi  unităţii  neamului.  Educaţia  religioasă  a  tineretului  trebuie 
să  urmărească  formarea  unei  sănătoase  concepţii  asupra  lumii 
şi  a  vieţii,  realitatea  căreia  trebuie  neîncetat  adusă  în  armonie 
cu  principiile  eVangheliei  creştine,  pentruca  să-şi  poată  păstra 
preţul  cel  adevărat:  Sufletul  mai  presus  de  toate  bunurile,  pe 
cari  le  poate  da  lumea  trecătoare.  Expunerile  luminoase  ale 
acestui  capitol  se  sprijinesc  şi  pe  părerile  pedagogilor  cu  renume. 

Se  arată  apoi.  că  timpul  tinereţii  este  cel  mai  potrivit 
pentru  îndrumarea  religioasă-morală,  satisfăcând  postulatul,  ca 
autoritatea  să  tempereze  în  educaţie  avântul  libertăţii,  pe  care. 
o  revendică  nestânjinită,  educaţia  prin  sine  însuşi. 

Actualitatea  şi  urgenţa  îndrumării  religioase  a  tineretului 
ne-o  impune  şi  internaţionalismul,  ce  ameninţă  cu  destrămare 
şi  Neam  şi  Biserică.  In  sprijinul  educaţiei  religioase  se  aduc 
pilde  de  sfinţenie,  ca  roade  ale  educaţiei  creştine  în  tinereţe  şi 
pilde  de  educaţie  religioasă-morală  din  viaţa  Românilor.  Se 
apără  cu  vigoare  dreptul  Bisericii  de  a  face  educaţia  tineretului. 
Statul  va  avea  o  doctrină  a  unităţii  naţionale,  pe  care  de  altfel 
o  serveşte  cu  prisos  şi  ortodoxia,  dar  el  nu  poate  avea  norme 
sigure  de  educaţie  morală,  pe  cari  ar  trebui  să  le  împrumute 
din  sistemele  filozofice,  atât  de  schimbătoare  şi  aşa  de  ineficace 
în  raport  cu  fericirea  în  viaţă.  Nici  educaţia  patriotică  nu  poate 
forma  suficient  temei  de  revendicare  pe  seama  statului,  câtă 
vreme  la  noi  Românii  cel  mai  de  seamă  factor  naţional  a  fost 
Biserica.  Ea,  militând  pentru  ideea  patriei  cereşti,  lărgeşte  şi 
orizontul  iubirii  de  patrie  pământească  şi  stropeşte  cu  aghiasmă 
simţitoare  interesele  patriotice,  cari  altfel  s’ar  pierde  in  pulberea 
vieţii  trecătoare,  înguste  şi  palide. 

Capitolul  al  treilea  se  ocupă  de  organizaţia  tineretului  în 
străinătate :  în  Franţa,  Italia,  Belgia,  Anglia,  Germania,  Ungaria, 
încheindu-se  cu  aprecieri  asupra  organizaţiilor  tinereşti  din  Ro¬ 
mânia,  şi  oprindu-se  în  special  asupra  Asociaţiei  studenţilor 
creştini  ortodocşi. 

Capitolul  următor  răspunde  la  întrebarea:  Ce  însemnează 
să  îi  religios  şi  cum  să  fie  un  tinăr  religios,  fâcându-se  o  pa¬ 
ralelă  între  morala  filozofică  şi  morala  creştini,  a  cărei  superio¬ 
ritate,  incontestabilă  pentru  omul  cu  dreaptă  judecată,  o  dau 
principiile  ei  stabile,  consfinţite  prin  exemplul  vieţii  întemeie¬ 
torului. 

După  'aceste  consideraţii  de  ordin  general  urmează  tra¬ 
tarea  proprie  a  educaţiei  tineretului  în  familie,  în  şcoala  primară, 
în  cea  secundară,  la  universitate,  şi  la  sate  şi  chiar  în  timpul 
serviciu  ui  militar. 

Cartea  P.  Sfinţiei  Sale  e  menită  să  fie  un  sprijin  părinţilor, 
cari  îşi  iubesc  cu  adevărat  odraslele;  o  călăuză  pentru  preotul 
chemat  să  facă  catehizare  elevilor  în  şcoala  primară,  ca  şi 
pe  dru  profesorul  de  religie  din  şcoala  secundară,  unde  potrivit 
vârstei  se  ivesc  probleme  delicate,  ca  aceea  a  vieţii  sexuale, 
analizată  cu  fineţe.  Cu  aceeaş  dragoste  părintească  e  tratată 
chestiunea  îndrumării  religioase  morale  a  tineretului  dela  sate 
şi  a  celui  muncitoresc. 

Un  capitol  e  consacrat  luptei  împotriva  necredinţei,  anali¬ 
zând  argumentele  biologic,  cosmologic  şi  istoric  şi  sj  atacă  cu 
energie  indiferentismul  religios,  mai  primejdios  chiar  decât  ne¬ 
credinţa.  In  sfârşit  se  tratează  sportul  ca  mijloc  de  educaţie  re¬ 
ligioasă-morală  şi  cartea  se  închee  c  >  un  apel  către  tineretul 
român:  „...Urmând  poruncile  lui  Dumnezeu,  să  va  hotărâţi  la 
iapte  mari . . . !“ 


4S9 


REVISTA  TEOLOGICĂ 


Scrisă  cu  largă  informaţie,  cu  avânt  şi  cu  dragoste  caldă 
de  părinte  iubitor,  cartea  Prea  Sfinţiei  Sale,  atât  de  cuprinză¬ 
toare,  se  pune  în  mâna  tuturor  pe  un  preţ  cu  totul  neînsemnat, 
căci  scopul  urmărit  este  să  folosească  altora,  Neamului  şi  Bi¬ 
sericii,  cari  privesc  cu  nestrămutată  nădejde  de  mai  bine  spre 
tineretul  ce  se  ridică  acum,  ca  şi  spre  celce  a  ajuns  să  se 

afirme.  Arhim.  POLICARP. 

* 

Dr.  Şerban  lonescu:  MORALA  CREŞTINĂ,  pentru  clasa 
VI,  licee,  şcoli  normale,  şcoli  profesionale  şi  seminarii  (cl.  VII). 
Ediţia  II.  1930.  Editura  autorului.  Bucureşti  II.  Str.  Miron  Costin 
14.  Pag.  237.  Lei  90. 

Buna  primire  de  care  a  fost  învrednicit  manualul  de  Mo¬ 
rală  creştină  al  dlui  Şerban  lonescu,  profesor  la  facultatea  de 
teologie  din  Bucureşti,  în  prima  ediţie  —  a  determinat  pe  autor 
să  scoată  această  preţioasă  lucrare  în  a  doua  tipăritură. 

Ea  urmăreşte  formarea  caracterului  creştin  în  sutletul  ele¬ 
vului,  prin  expunerea  limpede  şi  caldă  a  principiilor  moralei 
creştine,  cu  toate  postulatele  ei  cu  privire  la  datoriile  omului 
faţă  de  Dumnezeu,  faţă  de  sine  şi  faţă  de  aproapele. 

Cu  toatecă  autorul  este  profesor  universitar,  angrenat  deci 
în  cele  mai  subtile  preocupări  teologice  şi  filozofice,  el  a  fost 
în  stare  să  evite  primejdia  intelectualismului  rece  şi  a  scolasti- 
cismului  repugnant  mai  ales  când  se  adresează  tineretului. 
Această  împrejurare  explică  una  dintre  cele  mai  înalte  însuşiri 
ale  manualului  dlui  prof.  Ş.  lonescu.  A  doua  însuşire  a  acestei 
cărţi  o  găsim  în  preţioasele  lecturi  auxiliare  tipărite  după  fiecare 
lecţie.  Ele  au  darul  sî  lămurească  şi  sâ  complecteze  expunerile 
disti  sului  autor.  Iar  a  treia  calitaie  a  manualului  o  alcătuesc 
frumoasele  şi  bine  alesele  ilustraţii. 

Cartea  are  şi  un  adaos  (din  1931)  despre  „Sistemele  moral- 
filozofice"  —  câteva  lecţii  de  sinteză  destinate  mai  ales  stu¬ 
denţilor  învăţământului  teologic  superior. 

Ea  zideşte  sufletul  oricărui  creştin  care-i  va  ispiti  cu  luare 
aminte  iscusit  scrisele  ei  pagini. 

* 

Dr,  G.  L.  Munteanu :  PREDICA  DE  PE  MUNTE,  studiu 
exegetic.  Cluj  1932  (Editura  autorului).  Pag.  141.  Lei  55. 

Literatura  noastră  teologică  în  general  nu  este  prea  bogată. 
Literatura  exegetică  cu  atât  mai  puţin.  E  destul  sâ  amintim 
faptul,  că  n’avem  un  comentar  măcar  sumar  la  întreaga  Biblie. 
Dar  n’avem  nici  la  cărţile  Noului  Testament.  E  explicabilă  deci 
bucuria  cu  care  primim  orice  contribuţie  în  domeniul  acesta. 

„Predica  de  pe  Munte"  cuprinde  într’o  alcătuire  unitară 
nesistematică,  aproape  întreaga  morală  creştină.  Mai  ales  din 
această  pricină  tâlcuirea  ei  cât  mai  largă  se  cere  imperios^ 

Studenţii  în  teologie  în  special  sunt  chemaţi  s’o  adâncească* 
pentru  a-şi  îndruma  propria  lor  viaţă  şi  pentru  a  culege  po¬ 
veţele  necesare  şi  în  vederea  îndrumării  altora.  Tocmai  acestor 
studenţi  a  şi  vrut  să  le  vină  într’ajutor  pâr.  profesor  Dr.  G.  L. 
Munteanu  dela  Academia  teologică  din  Cluj,  publicând  studiul 
exegetic  asupra  „Predicei  de  pe  munte". 

Studiul  e  zidit  sistematic  şi  sprijinit  pe  o  preţioasă  litera¬ 
tură  de  specialitate.  Expunerea  îngrijită  face  din  această  carte 
o  călăuză  înţeleaptă  şi  plăcută  orcărui  student  sau  preot  care 
vrea  să  pătrundă  în  tainele  uneia  dintre  cele  mai  importante 
părţi  ale  evangheliei.  De  aceea  suntem  convinşi  că  studiul  pă¬ 
rintelui  profesor  Dr.  G.  L.  Munteanu  se  va  bucura  de  o  căldu¬ 
roasă  primire  din  partea  studenţimii  şi  preoţimii  noastre. 

* 

Pr.  Ion  Goron:  ÎNAINTE  DE  HRISTOS,  Cuvântări  despre 
viaţa  religioasă  a  popoarelor  din  antichitate.  Cluj  1932.  Tipo¬ 
grafia  eparhială.  Pag.  184  (format  mic).  Lei  20. 

Părintele  Ion  Goron  nu  e  un  începător  în  meşteşugul  scriito¬ 
ricesc.  De  aceea  nu  ne-a  surprins  nici  spiritul  de  observaţie, 
nici  logica  ordonată,  nici  limpezimea  şi  talentul  de  care  dă  dovadă 
în  noua  lucrare  a  Sfinţiei  sale. 

Autorul  are  o  mare  însuşire:  Ştie  citi  în  natură,  în  cărţi 
şi  ’n  sufletul  omului.  Mai  ales  în  sufletul  omului,  din  care,  ca 
dintr’o  vistierie  bogată,  scoate  la  iveală  lucruri  vechi  şi  nouă. 

In  seria  de  „esseuri"  din  cartea  „înainte  de  Hristos"  pă¬ 
rintele  I.  Goron  reliefează  partea  pozitivă,  ziditoare  de  suflet,  din 
religiile  precreştine.  La  sfârşitul  lor  omul  cu  darul  sintezei  poate 
trage  concluzii  dintre  cele  mai  interesante  şi  mai  instructive  cu 
privire  la  provedinţa  dumnezeiască,  !a  purtarea  de  grije  a  lui 
Dumnezeu,  care  dintru  începuturi  istoriceşte  insesisabile,  toate 
le-a  îndreptat  spre  Hristos  —  ca  întru  Hristos  toată  suflarea 
să  se  izbăvească  şi  să  sc  întoarcă  la  Ziditorul  a  toate. 

Expunerile  părintelui  Goron  alcătuesc  o  lectură  filozofică 
religioasă  dintre  cele  mai  utile.  Cu  atât  mai  utile,  cu.  cât  şi 
astăzi  se  găsesc  oameni,  cari  —  uneori  chiar  dintr’o  îngustă 
admiraţie  pentru  Hristos  şi  dintr’un  prea  esclusivist  entuziasm 
apologetic  pentru  învăţătura  evanghelică  —  nu  văd  în  vechile 
religii,  inclusiv  cea  mozaică,  decât  idololatrie  grosolană  sau 
păcat  învăluit  în  forme  mistice. 

In  deoseai  aş  recomanda  această  carte  tineretului  din  ul- 
timile  clase  ale  şcoalelor  secundare  —  şi  aderenţilor  doctrinari 
ai  dlui  profesor  A.  C.  Ctiza.  Fireşte  nu  ca  să-şi  tempereze  en¬ 
tuziasmul  pentru  Hristos,  ci  pentru  a  învăţa  să  înţeleagă  şi  cele 
mai  primitive  dibuiri  ale  omului  în  căutarea  lui  Dumnezeu. 

N.  C. 

ASOCIAŢIA  CLERULUI  „ANDREI  ŞAGUNA"  SECŢIA 
SIBIU,  şi-a  ţinut  adunarea  generală  din  acest  an,  la  Sibiu  în 
•ziua  de  24  Noemvrie. 

Această  adunare  s’a  desfăşurat  în  cadre  deosebit  de  săr¬ 
bătoreşti.  Totul  s’a  caracterizat  printr’o  atmosferă  de  prietenie, 
de  intimitate  şi  de  dragoste  iată  de  muncă.  A  fost  o  zi  rară 
nu  numai  prin  intimitatea  şi  căldura  ce-a  transpirat  dintre  pă¬ 
stori,  ci  mai  vârtos  prin  adâncirea  catehlzaţtel  în  şcoală,  pro¬ 
blemă  care  a  fost  temeinic  desbătută. 

In  dimineaţa  acestei  zile,  s’a  oficiat  Sfânta  Liturghie  cu 
invocarea  sî.  Duh  în  Catedrala  mitropolitană  de  I.  P.  Sfinţitul 
Mitropolit  Nicolae  ai  Ardealului,  cu  sobor  de  preoţi.  A  pre¬ 
dicat  impresionant  Păr.  consilier  Trandafir  Scorobeţ.  După  Sî. 
Liturghie  preoţimea  în  frunte  cu  I.  P.  S.  Sa  Mitropolitul  Nicolae  şi 
P.  S.  Sa  arhiereul  Vasile,  au  trecut  în  Aula  Academiei  teolo¬ 
gice  unde  s’a  desfăşurat  programul.  Preoţimea  olteană  încă 
şi-a  avut  reprezentanţii  săi  aici  prin  PP.  CC.  LL.  protoiereul  G. 
Prejbeanu,  Econ,  Stavr.  Oprişescu  şi  păr.  diacon  C.  Dănău,  cari 
au  adus  salutul  P.  S.  Sale  Pâr.  Episcop  Vartolomeiu  al  Râmni- 
cului-Noului  Severin.  Au  mai  participat  dl  P.  Petrescu,  inspector 
şcolar,  d!  Drago  mir,  revizor  şcolar  şi  reprezentanţii  corpului 
didactic  din  Sibiu. 

In  acest:  sfat,  şi-au  dat  frumoasă  mână  de  înf  ăţire  sluji¬ 
torii  altarului  iui  Hristos,  cu  dascălii  poporului  nostru. 

Preşedintele  secţiei,  P.  C.  Protopop  Emilian  Cioran,  des¬ 
chide  adunarea  prin  cuvântul  său,  spunând  că  problema  cate- 
liizaţier  preotului  a  existat  totdeauna  atârnată  de  firul  istoriei 
învăţământului  şi  lucrul  început  astăzi  nu  este  decât  reluarea 
firului  tradiţiei  bisericeşti. 

A  urmat  apoi  magistralul  cuvânt  al  I.  P.  Sfinţitului  Mi¬ 
tropolit  Nicolae,  o  adevărată  sinteză  a  concepţiei  creştine 
despre  viaţă.  „Ştiţi  ce  aştept  eu  in  primul  rând  dela  intrarea 
preotului  în  şcoala?  — -  spune  Înaltul  ierarh  —  Nu  să  se  în¬ 
câlcească  şi  el  în  programe  şi  teorii,  ci  aştept  ca  preotul  să 
ducă  cu  el  în  şcoală  un  ideal  de  educaţie  smuls  din  inima  lui 
Hristos  şi  din  inima  Evangheliei  mântuitoare.  Deodată  cu  el 
să  intre  idealul  de  viaţă  pe  care  Hristos  ni  l-a  adus".  In  jurul 
acestei  idei  I.  P.  S.  Sa  a  luminat  unele  chestiuni  cari  privesc 
raportul  dintre  ştiinţele  profane  şi  religie.  înţeleptele  constatări 

pedagogice  făcute  de  înaltul  ierarh  le-a  recunoscut  îndată  di 
inspector  P.  Petrescu.  Domnia  sa  spune :  „Cuvântarea  rostită 
azi  de  I.  P.  S.  Sa  a  fost  un  adevărat  proces.  Prin  acest  proces 
s’a  făcut  pe  deoparte  un  îndreptăţit  rechizitoriu  sistemului  edu¬ 
cativ  de  până  acum,  mai  ales  de  după  răsboiul  mondial,  iar  de 
alta  s’a  căutat  să  se  fixeze  ca  scop  al  vieţii  omului  idealul 
moral  creşti!»  întemeiat  pe  învăţăturile  Mântuitorului.  In  vederea 
unui  asemenea  ideal  trebuie  lucrat  dacă  ţinem  ca  opera  edu¬ 
cativă  să  fie  cât  mai  temeinică  în  viaţa  noastră  individuală, 
naţională  şi  de  stat.  Un  asemenea  ideal,  de  ar  fi  îmbrăţişat  de 
către  forurile  superioare  dela  conducerea  destinului  unei  ţări, 
ar  călăuzi  pe  drum  mai  sănătos  paşii  întregii  vieţi  sociale,  scă- 
pându-o  cât  mai  repede  de  incertitudinea  în  care  ne  sbatem. 
Şcoala  şi  biserica  sunt,  cel  puţin  la  noi,  două  instituţii  cari  nu 
pot  exista  una  fără  aita.  Ambele  urmăresc  acelaş  scop,  fixat 
atât  de  lapidar  prin  cuvântarea  pe  care  am  ascultat-o.  Biserica 
îl  primeşte  pe  copil'dela  apariţia  lui  pe  lume  şi-I  împărtăşeşte, 
prin  mijlocirea  familiei,  de  toate  acele  simţeminte  ce-i  fac  pe 
acesta  să  vadă  în  toate  bunătatea  şi  totodată  puterea  lui  Dum¬ 
nezeu.  Şcoala  îl  primeşte  apoi  la  7  ani,  pentru  ca  prin  activi¬ 
tatea  ei  multiplă  să-i  sporească  puterile  de  viaţă  i'ti  aşa  fel,  încât 
ele  să  rămână  pururea  întărite  de  duhul  credinţei  în  Cel  de  sus.. 
Altfel  o  şcoală  n’are  rost.  Un  sistem  educativ  lipsit  de  un  ideal 
moral  religios  nu  poate  fi  decât  periculos.  E  de  preferat,  cred 
eu,  să  ai  de  a  face  cu  analfabeţi,  în  sufletul  cărora  se  mai  pă¬ 
strează  o  câtime  de  simţ  moral,  de  frică  de  Dumnezeu,  decât 
-să  te  lauzi  cu  un  procent,  chiar  foarte  ridicat,  de  ştiutori  ai 
scrierii  şl  citirii,  lipsiţi  de  acel  fond  etic  fără  de  care  o  socie¬ 
tate  nu  poate  trăi 

Şcoala  îşi  va  da  toată  silinţa  să  păstreze  o  asemenea  le¬ 
gătură  cu  Biserica.  Pe  învăţător  nu-î  poate  decât  bucura  măsura 
luată  de  autoritatea  în  drept,  ca  religia  ortodoxă  să  se  predea 
de  către  preot.  In  acest  chip  şi  cei  doi  factori  culturali  ai  sa¬ 
telor  se  vor  cunoaşte  mai  bine,  se  vor  apropia  şi  îşi  vor  armoniza 
acţiunile.  Copiii,  adulţii,  poporul  întreg,  vor  vedea  în  această 
armonie  pilda  ce  le  trebuie,  ca  apoi  ei  toţi,  învrăjbiţi  până  azi 
din  alte  cauze,  să  se  adune  cu  mai  multă  încredere  în  jurul 
Bisericii  şi  şcoalei  şi  să  se  iubească  între  ei.  Intru  strângerea 
acestor  legături  fac  azi  urările  cele  mai  calde  şi  asigur  pe  I.  P. 
S.  Mitropolit  de  toată  râvna  mea  şi  a  celor  cu  cari  lucrez, 
pentrucă  numai  printr’o  înţelegere  dreaptă  a  rosturilor  noastre 
culturale  poporul  va  fi  îndrumat  pe  calea  binelui  şi  adevărului". 

Urmează  apoi  şirul  referatelor.  P.  C.  Prot.  Gh.  Maior,  ci¬ 
teşte  referatul  „Preotul  în  şcoală",  înfăţişând  pe  preotul  catehet 
din  al  cărui  cuvânt,  ţinută  şi  faptă  se  emaneze  numai  lumină, 
adevăr  şi  iubire,  căii  numai  astfel  va  putea  sădi  în  sufletul 
copilaşului  noul  ideal  şi  concepţia  despre  viaţă  adusă  de  Isus 
Hristos.  Părintele  Dr.  N.  Stinghe  din  Braşov  citeşte  referatul: 

„Programa  analitică  a  religiei  în  şcoala  primară" ;  dă  preţioase; 
amănunte  privitoare  la  materialul  de  predat.  Dupăce  se  serveşte 
masă  comună  tuturor  congresiştiior,  şedinţa  continuă  după 
amiazi.  Domnul  Rector  al  Academici  teologice  din  Sibiu  Ni- 
colae  Colan,  în  referatul  despre  „Manualele  de  şcoală",  arată 
temeinic  necesitatea  acestora  şi  propune  alcătuirea  de  manuale 
atât  pentru  elevi  cât  şi  pentru  cateheţi.  Părintele  Prot.  Dr.  Va- 
sile  Oana,  în  referatul  său  „Cum  să  se  predea  învăţământul 
religios  în  şcoala  primară"  dă  preţioase  îndrumări  metodologice. 

Din  toate  aceste  referate  s’au  desprins  sugestii  cari  au 
stârnit  discuţiuni  folositoare.  S'a  vorbit  despre  metoda  problemei 
care  va  trebui  să  fie  în  aşa  fel  aplicată,  ca  să  plece  dela  Hristos 
şi  trecând  prin  viaţă  să  ducă  la  Hristos.  Felul  cum  trebuieşte 
să  se  prezinte  mai  întâi  preotul  în  faţa  copiilor  nu  este  de  mai 
puţină  importanţă.  Să  fie  reprezentantul  bunătăţii  şi  al  iubirii 
lui  Hristos. 

N’au  fost  discursuri  vagi,  ci  discuţiuni  purtate  cu  toată 
competinţa  şi  conduse  fiind  în  de  aproape  de  1.  P.  S.  Sa,  a  cărui 
prezenţă  continuă  a  fost  sufletul  adunării.  Problema  catihetică 
—  atât  de  actuală  ş  a  cărui  luminare  este  atât  de  necesară 
astăzi  —  a  fost  adâncită  şi  stropită  de  ideologia  pedagogică  a 
I.  P.  S.  Sale  care  sa  dovedit  odată  mai  mult  a  fi  un  pedagog 
religios  neîntrecut.  Diu  înălţimea  acestor  discuţiuni  au  schinteiat 
fărâme  strălucitoare  pe  cari  adunându-le  mulţimea  preoţilor  dela 
această  adunare,  le-au  luat  drept  merinde  pentru  pruncii  cătu¬ 
nelor  lor  cari  aşteaptă  dela  dânşii  „hrană  la  bună  vreme".. 

La  sfârşit,  Pr.  I.  Banda,  secretarul  secţiei,  citeşte  raportul 
general  pe  1932.  Programul  fiind  epuizat,  părintele  preşedinte 
închide  adunarea  seara  la  ora  8.  N-  B- 

* 

CONGRESUL  STUDENŢESC  DELA  BRAŞOV.  In  zilele 
de  4 — 7  Decemvrie  c.  s’a  ţinut  la  Braşov  cel  de  al  VlI-Iea 
congres  general  al  studenţimii  române.  Necesitatea  unor  astfel 
de  adunări,  în  care  sufletul  tânăr  îşi  spune  durerile  şi-şi  for¬ 
mulează  aspiraţiile,  e  justificată  în  plus,  de  astădatâ,  şi  de 
faptul  împlinirii  a  zece  ani  de  mişcare  studenţească  şi  de  da¬ 
toria  de  a  mărturisi  sincer  şi  cu  îndrăzneală,  că  se  va  opune 
cu  toată  tăria  tendinţelor  revizioniste  ale  asupritorilor  noştri  de 
ieri.  Toate  aceste  motive  au  dat  actualului  congres  o  amploare 
pe  care  n’a  desminţit-o  nici  impunătoarea  şi  disciplinata  mani¬ 
festaţie  antirevizionistă,  desfăşurată,  ca  o  chemare  de  martor 
a  trecutului,  pe  străzile  bătrâne  ale  Braşovului. 

Problemele  cari  s’au  desbătut  la  acest  congres  au  fost 
următoarele:  1.  Zece  ani  de  mişcare  studenţească,  2.  Asistenţa 
universitară,  3.  Organizarea  vieţii  studenţeşti,  4.  Ideologia  na¬ 
ţionalistă  şi  creştină  a  studenţimii,  cu  sub-împărţirile :  a)  Che¬ 
stiunea  jidovească :  numerus  clausus,  b)  Propaganda  revizio- 

nistă,  c)  Regiunile  înstreinate,  d)  Comunismul  şi  francmaso- 
neria,  e)  Misiunea  creştină  a  studenţirnii  şi  f)  Românii  de  peste 
hotare.  5.  Educaţia  fizică  universitară,  6  Studenţimea  şi  pro¬ 
blema  rurală,  7.  Orientarea  politică  internă  şi  externă  a  stu- 
denţimii  şi  8.  Şomajul  intelectual  şi  manual. 

Dintre  toate  aceste  probleme,  discuţiile  au  fost  mai  vii  Ia 
sintetizarea  ideologiei  naţionaliste.  S’a  protestat  contra  revizio¬ 
nismului,  s’a  făcut  bilanţul  a  zece  ani  de  mişcare  naţionalistă, 
s’a  mărturisit  din  nou  crezui  în  apărarea  patrimoniului  româ¬ 
nesc,  s’a  declamat  frumos  ideea  purificării  noastre  etnice.  Mai 
ales  evocarea  neuitatului  profesor  Dr.  N.  Paulescu,  evocare  fă¬ 
cută  de  scriitorul  creştin  Nichifor  Crainic  şi  de  prof.  Dr.  V. 
Trifu,  au  ridicat  sufletul  entuziast  ai  tinerimii  universitare  la 
atmosfera  idealismului  şi  naţionalismului  pur.  La  fel,  gestul 
unui  delegat  al  studenţilor  români  timoceni,  care  a  cerut  voie 
să  sărute  steagul  şi  crucea  românească,  au  înălţat  sufleteşte  pe 
toţi  congresiştii. 

Dar  ideologiei  creştine,  care  trebue  să  animeze  mai  ales 
în  zilele  acestea  tulburi,  nu  i  s’a  dai  importanţa  cuvenită.  De¬ 
sigur,  în  ţesătura  sufletului  nostru  românesc  urzeala  e  naţio¬ 
nalismul,  iar  beteala  e  creştinismul,  e  ortodoxia.  Dar  în  felul 
cum  s’a  desbătut  şi  cum  s’a  limitat  la  unul,  raportul  care  deter¬ 
mina  orientarea  sufletească  a  noastră,  a  tinerilor,  se  citeşte 
gradul  de  spiritualitate  la  care  se  afla  tineretul  nostru.  Desigur 
lucrările  congresului  s’au  început  tot  cu  serviciul  divin,  (oficiat 
de  pâr.  prot.  Dr.  I.  Blaga,  care  a  deschis  şi  seria  cuvântărilor, 
în  calitate  de  preşedinte  de  onoare,  dar  e  evident  totuşi  că 
acestui  factor  de  formaţie  sufletească  nu  i  s'a  dat  nici  pe  ju¬ 
mătate  însemnătatea  acordată  idealului  naţionalist.  Ori,  mai 
ales  în  obscurantismul  zilelor  noastre,  făclia,  care  alăturată  la 
naţionalism,  ar  arăta  mai  bine  calea  pe  care  trebue  să  mergem 
este  fără  îndoială  creştinismul. 

Dacă  in  ordine  naţionalistă  progresăm  întrucâtva, 
cel  puţin  ideologic,  în  ordine  sufletească  marcăm  o  scădere  de 
intensitate.  (Lucrul  s’a  început,  cu  mult  înainte  de  mişcarea 
studenţească,  din  secolul  trecut  şi  de  atunci  se  face  tot  mai 
evident).  De  aceea  ar  fi  trebuit  să  ne  preocupe  mai  mult  această 
lăture,  a  formării  sufleteşti. 

Ar  îi  trebuit  în  deosebi,  pentrucâ  ne  cam  îndepărtăm,  noi 
studenţii,  de  viaţa  şi  de  Duhul  Bisericii.  Aceasta  poate  din 
motivul  că  ştiinţa  ce  ni  se  predă  nu  e  uşor  asimilabilă  fon¬ 
dului  nostru  sufletesc,  al  Românului  creştin.  Ni  se  impor- 
tează  până  şi  duhul  pe  care  vor  să-l  inoculeze  unii  profe¬ 
sori  în  noi  (mai  ales  ia  ştiinţele  fizice  şi  medicale).  Aerele 
de  a  „fi  documentaţi",  „de  a  fi  oameni  de  ştiinţă"  nu  prind 
atunci  când  vrem  o  debarasare  de  tradiţiile  şi  sufletul  trecu¬ 
tului  nostru.  Totuşi  cazurile  triste  ca  al  celor  cari,  cu  sprijinul 
unor  „argumente  ştiinţifice",  propoveduesc  pe  sate  ca  nu  există 

suflet,  nici  Dumnezeu,  ca  totul  e  materie,  trebue  să  ne  dea  de 
gândit.  Desigur  aceştia  sunt  puţini,  aproape  dispăreaţi,  dar 
existenţa  lor  arată  în  general  cât  de  scăzută  ne  este  temperatura 
noastră  sufletească. 

De  aceea  suntem,  în  genere,  încă  în  lipsa  unei  concepţii 
sănătoase  despre  lume  şi  viaţă,  de  aceea  ne  prea  încredem 
în  slabele  noastre  puteri  omeneşti.  Şi  pentrucă  citim"  foarte 
puţin,  sau  aproape  deloc  din  slovele  sfintei  Scripturi.1 

Totuşi  problema  „misiunii  creştine  a  studenţimii“  a  stârnit 
şi  ea  interesante  discuţii.  In  ce  ne  priveşte,  noi  sibienii  am 
propus  următoarele  lucruri  practice : 

1.  Ţinerea  de  conferinţe  religioase  de  către  profesorii  de 
teologie  fundamentală  la  fiecare  centru  studenţesc,  pentru  a 
ajuta  formarea  unei  concepţii  sănătoase  despre  lume  şi  viaţă  ; 

2.  înfiinţarea  posturilor  de  duhovnici  universitari  în  fie¬ 
care  centru  universitar,  cari  să  purifice  ca  printr’un  al  doilea 
botez  prin  sf.  Spovedanie  şi  sf.  împărtăşire s  pe  toţi  şi  pe  toate. 
Nici  nu  putem  accentua  îndeajuns  acest  lucru  capital  in  for¬ 
marea  noastră  sufletească.  Căci  dacă  noi,  elita  şi  aristocraţia 
intelectuală  a  ţării,  viitorii  conducători  ai  neamuiui  nostru  nu 
vom  fi  curaţi,  cum  vom  putea  propovedui  învăţătură  dreaptă 
urmaşilor  noştri  ? 

3.  Iu  propaganda  culturala  ce  o  facem  pe  sate,  primul  ac¬ 
cent  să  se  pună  pe  religie,  căci  dacă  nu  —  începem  să  pierdem 
terenul  de  sub  picioare.  Chiar  în  conferinţele  ştiinţifice  să  se 
vadă  ideea  unui  primat  al  sufletului,  al  religiei,  al  lui  Dumnezeu. 

S’a  mai  propus  ca  în  locul  unor  atitudini  de  indiferenţă 
faţă  de  Biserică,  solemn  să  ne  angajăm  in  apărători  ai  ei;  apoi, 
ca  fiecare  student  să-şi  cumpere  ce!  puţin  un  Nou-Testament, 
din  care  să  ia  curaj  şi  ajutor  în  lupta  vieţii;  în  fine  s’a  prote¬ 
stat  contra  neţinerii  repausului  duminical,  în  timp  ce  On.  Mi¬ 
nister  al  Instrucţiunii  găseşte  de  cuviinţă  să  dispenseze  pe  elevii 
evrei  a  face  Sâmbăta  lucrări  trimestriale,  fapt  contra  căruia 
încă  s’a  protestat 

In  concluzie,  nu  putem  zice  că  problemele  creştine  nu 
interesează  sufletul  studenţimii,  dar  aceste  deziderate  le  vrem 
adâncite  chiar  în  rândurile  şi  în  viaţa  acestei  studenţimi,  pen- 
truca  la  anul  să  nu  mai  venim  tot  cu  aceleaşi  probleme,  ci 
poate  cu  altele,  tot  atât  de  necesare.  teodor  bodogae 

preş.  cvntrulii  ştud.  Sibiu. 


’]  Atât  de  puţin.  încât  din  necunoaşterea  sf.  Scripturi  unii  condam¬ 
nau  Vechiul  Testament  ca  sticător  de  suflete,  ca  izvorul  din  care  s'a  in¬ 
spirat  francmasoneria. 

‘}  Această  cerere,  îmoreună  cu  înlăturarea  dela  catedre  a  profesorilor 
atei  [secundari  şi  universitari)  a  şi  format  două  puncte  din  moţiune. 

475 


NOTE  ŞI  INFORMAŢII. 

ÎN  cronica  numărului  de  faţă  al  „Revistei  Teologice “■ 
arătăm  cum  s’a  desfăşurat  recenta  adunare  generală  a  Asocia¬ 
ţiei  clerului  „A.  Şaguna"  —  Secţia  Sibiu.  Centrul  preocupărilor 
acestei  adunări  a  fost  problema  catehizaţiei  în  şcoala  primară . 
Dată  fiind  temeinicia  referatelor  ce  s’au  citit  cu  acest  prilej, 
le  publicăm  tot  în  numărul  de  faţă  al  revistei,  în  frunte  cu 
crâmpeie  din  luminoasa  cuvântare  a  înalt  Preasf intitulai  nostru 
Mitropolit  Nicolae,  pentruca  interesantele  constatări  şi  impor¬ 
tantele  lor  îndrumări  să  se  răspândească  în  păturile  cât  mai 
largi  ale  strădalnicei  noastre  preoţind. 

* 

ÎN  6  Decemvrie  a.  c.  —  ziua  marelui  ierarh  Nicolae  — 
Preasfinţitul  Episcop  Roman  Ciorogariu  al  Orăzii  a  împlinit  opt¬ 
zeci  de  ani.  Octogenarul  Episcop  a  fost  timp  de  peste  o  jumă¬ 
tate  de  veac  u  ul  dintre  cei  mai  devotaţi  şi  mai  îndrăzneţi  ste¬ 
gari  ai  aspiraţiilor  noastre  naţionale,  pentru  cari  a  pătimit  chiar,  cu 
credinţă  neclintită  în  biruinţa  lor.  In  acelaş  timp  Preasfinţia  Sa 
a  fost  una  din  cele  mai  reprezentative  şi  mai  active  figuri  ale 
vieţii  noastre  bisericeşti  —  chiar  şi  înainte  de  a  ajunge  în 
fruntea  eparhiei  pe  care  cu  atâta  vrednicie  o  conduce  astăzi.. 
Pentru  aceste  pricini  credincioşii  săi  i-au  făcut  cu  prilejul  cele* 
de  a  80  aniversări  o  călduroasă  manifestaţie  omagială. 

La  această  omagială  manifestaţie  ne  alăturăm  şi  noi  cu 
tot  respectul  şi  cu  tot  entuziasmul,  rugând  pe  bunul  Dumnezeu 
să  dăruiască  Preasfinţitului  Episcop  Roman  încă  mulţi  fericiţi 
ani,  păstrându-i  toată  tinereasca  vigoare  pe  care  o  are  înaltul 
ierarh,  împotriva  celor  80  de  ani  de  viaţă  pe  care  i-a  trăit  eroic, 
în  slujba  neamului  şi  a  Bisericii  Iui. 

# 

ÎN  4  Decemvrie  a.  c.  s’a  sfinţit  cu  mare  solemnitate  crucea- 
monument  ridicată  deasupra  mormântului  marelui  dascăl  şi  preot 
ortodox  bănăţean  Dimitrie  Ţichindeal.  La  festivităţile  comemo¬ 
rative  desfăşurate  în  Becicherecul-mic  au  luat  parte:  P.  S. 
Episcop  Grigorie  al  Aradului,  cu  o  numeroasă  suită,  reprezen¬ 
tanţii  Ministerului  Instrucţiunii,  ai  Parlamentului,  al  „Astrel,  de¬ 
legaţii  studenţimii  etc.,  douăzeci  de  coruri  şi  treizeci  de  famfare 
ţărăneşti,  precum  şi  o  impresionant  de  numeroasă  mulţime  de 
credincioşi  din  toate  părţile  Banatului. 

După  ceremonia  sfinţirii  crucii,  o  serie  de  oratori  în  frunte 
cu  P.  S.  Grigorie  omagiază  amintirea  preotului  devotat,  a  des- 

calului  luminat  şi  a  marelui  îndrumător  naţional,  care  a  îost 
Dimitrie  Ţichindeal.  In  acelaş  timp  în  toate  bisericile  eparhiei 
Aradului  s’au  săvârşit  parastase  pentru  odihna  celuice  în,  viaţa 
sa  n’a  încetat  o  clipă  s  -şi  îndemne  fraţii  ia  mai  multă  „minte", 
la  mai  multă  cultură,  la  mai  multă  iubire  de  neam. 

Prin  grandioasa  manifestaţie  dela  Becicherecul-mic  bănă¬ 
ţenii  au  arătat  încă  odată,  că  înţeleg  să  preţucască  şi  să  oma¬ 
gieze  după  cuviinţă  pe  marii  precursori  ai  libertăţii  şi  unităţii 

noastre  naţionale.  N.  c. 

* 

SUNT  cunoscute  multele  şi  variatele  atacuri  îndreptate 
împotriva  legii  de  organizare  bisericească.  Aceste  atacuri  izvo- 
resc  la  unii  din  neînţelegerea  principiilor  ei  fundamentale  — 
cari  stau  în  desăvârşită  armonie  cu  spiritul  genuin  al  Bisericii 
vechi  —  la  alţii,  din  calculate  interese  personale,  şi  în  sfârşit 
Ia  a  treia  categorie  dintr’o  condamnabilă  tendinţa  de -a  slăbi 
Biserica  —  această  instituţie  sfântă  şi  mântuitoare  de  neam. 

Aici  voiu  încresta  numai  unul  din  aceste  multe  atacuri. 
In  coloanele  unui  ziar  cotidian  din  Capitală  a  fost  pusă  de  mai 
multeori  problema  dureroasă  a  lipsurilor  vieţii  noastre  mănă¬ 
stireşti,  dar  nu  întru  atât  pentru  a  sublinia  importanţa  mona¬ 
hismului,  cât  mai  vârtos  pentru  a  găsi  un  motiv  mai  mult  de-a 
iovi  în  episcopat. 

Căci  acea  publicaţie  are  o  curioasă  plăcere  de-a  mic¬ 
şora  autoriratea  clerului  înalt. 

Problema  monahismului  ar  merita  însă  o  mai  serioasă  tra¬ 
tare,  pentrucă  numai  prin  organizarea  cât  mai  temeinică  a  unui 
monahism  ridicat  la  un  superior  nivel  moral  şi  intelectual,  se 
va  crea  acel  instrument  prin  care  Biserica  îşi  va  putea  înviora 
viaţa  duhovnicească. 

Este  cu  totul  greşita  părerea  celor  ce  cred  a  găsi  cauzele 
stării  dureroase  de  astăzi  a  monahismului  în  noua  lege  de  or¬ 
ganizare  bisericească,  „căreia  i-a  servit  drept  bază  de  studii, 
statutul  şagunian",  statut  în  care  n’ar  exista  înţelegerea  nece¬ 
sară  pentru  viaţa  monahală.  Faţă  de  această  afirmaţie  cu  totul 
gratuită  trebue  să  constatăm,  că  în  chestiunile  referitoare  la 
viaţa  monahală  statutul  şagunian  nu  a  servit  de  bază  actualei 
legi  bisericeşti.  Nici  nu  putea  să-i  servească.  Ardealul  a  fost 
despoiat,  în  vremuri  de  restrişte,  de  aproape  toate  mănăstirile 
sale.  De  aceea  pe  vremea  lui  Şaguna  nu  s’a  simţit  nevoia,  ca 
vieţii  mănăstireşti  să  i  se  dea  o  atenţiune  mai  mare,  nu  s’a 
simţit  nevoia  ca  ea  să  fie  reglementată  sistematic.  Statutul  şa¬ 
gunian  nu  are  decât  câţiva  paragraîi  (66—84),  referitor  la 
aceasta  viaţă. 

Tot  ceeeace  spune  actuala  lege  de  organizare  cu  privire 
Ia  viaţa  mănăstirească  este  o  contribuţie  a  fraţilor  noştri  de 
dincolo  de  Carpaţi  —  unde  se  găsesc  multe  mănăstiri  şi  unde 
întotdeauna  s’a  simţit  nevoia  ca  viaţa  din  ele  să  fie  normată 

prin  lege.  Făcând  această  constatare  ţin  să  adaug  numai  decât 
;şi  aceea,  că  toate  dispoziţiile  legii  stau  în  armonie  cu  dispo¬ 
ziţiile  canonice  ale  sinoadelor  ecumenice  şi  particulare.  Aceste 
canoane  pun  viaţa  mănăstirească  integral  sub  jurisdicţia  epis- 
copilor.  Este  dreptul  episcopilor  să  încuviinţeze  înfiinţarea  de 
mănăstiri  nouă,  este  dreptul  episcopilor  să  administreze  şi  ave¬ 
rile  lor  (vezi  b.  o.  canoanele  38,  41  apostoleşti ;  can.  26  al  sin. 
IV.  ecum.  şi  canoanele  24,  25  ale  sinodului  din  Antiohia),  prin 
economi  anume  instituiţi  (vezi  can.  26  al  sin.  IV  ecum.  şi  can. 
1 1  al  sin.  VII  ecum.). 

Nu  în  legea  de  organizare  zace  rădăcina  răului,  ci  cu 
totului  tot  altundeva.  Avem  să  revenim  poate  mai  târziu,  tot 
la  acest  loc,  asupra  acestei  chestiuni  delicate  şi  foarte  importante. 

De  încheiere  o  întrebare:  Fost-a  oare  viaţa  monahală  din 
Vechiui-regat  într’o  stare  mai  înfloritoare  înainte  de  introdu¬ 
cerea  legii"  din  1925,  ori  starea  actuală  persistă  de- mult  timp? 

*  N.  P. 

SCOATEREA  profesorilor  atei  din  învăţământ.  Iată  un 
punct  demn  de  laudă  din  moţiunea  Congresului  studenţesc  dela 
Braşov.  Această  sentinţă  categorică  a  studenţimii  înseamnă, 
că  ea  şi-a  dat  seama  de  misiunea  ei  creştină.  Ea  a  înţeles  să 
scoată  toate  pietrile  de  sminteală,  cari  se  opun  unui  duh  creştin 
între  studenţi. 

Le-au  spus  din  plin  congres  studenţii,  părinţilor  lor  sufle¬ 
teşti,  cari  au  înţeles  să  le  dea  pîetri  în  loc  de  pâine,  că  nu  mai 
sunt  dispuşi  să  primească  o  astfel  de  hrană.  O  vorbă  grea  s’a 
spus  la  adresa  astorfel  de  profesori.  Ceeace  îi  aşteaptă  e  boi¬ 
cotul  din  partea  fiilor  lor.  Pentru  vorbele  lor,  studenţii  şi-au 
închis  orice  deschizătură  spre  suflet  şi  î  i  caz  de  perzistenţă 
din  partea  profesorilor,  îi  vor  lăsa  să  vorbească  pereţilor,  ma¬ 
teriei  pe  care  ei  o  divinizează,  iar  nu  sufletelor  tinere. 

Studenţimea  nu  vrea  să  rupă  firul  cu  tradiţia  sfântă  a  nea¬ 
mului  nostru.  Pe  acei  cari  s’au  integrat  în  această  tradiţie  cre¬ 
ştină  ea  îi  respectă  şi  iubeşte.  La  pioasa  amintire  a  Dr.  N.  Pau- 
lescu  s'au  citat  cuvinte,  cari  cred  că  trebuesc  puse  la  inima 
fiecărui  tânăr :  „îmi  crapă  obrazul  de  ruşine  când  mă  gândesc 
că  la  18  ani,  la  terminarea  liceului,  m’am  îndoit  de  existenţa 
lui  Dumnezeu,  din  pricina  învăţăturilor  greşite  din  liceu”. . .  Des¬ 
coperitorul  de  drumuri  care  a  fost  Paulescu,  li  deschiderea 
cursurilor  universitare  de  anatomie  a  spus:  „Omul  de  ştiinţă  nu 
crede  că  există  Dumnezeu,  el  ştie  că  Dumnezeu  există “.  Pe 
astfel  de  profesori  studenţimea  ştie  să-i  evoce  cu  demnitate 
în  toate  momentele. 

Ordinului  de  stat,  ca  profesorii  la  intrarea  în  învăţământ  să 
lie  supuşi  unui  examen  medical,  trebuie  să-i  urineze  postulatul 
tinerimei,  ca  aceia  cari  sunt  însărcinaţi  cu  pregătirea  ştienţifică 
şi  morală  a  intelectualităţii  noastre  de  mâne,  să  fie  supuşi  unui 

examen  de  conştiiuţă,  sâ  fie  ei  înşişi  sănătoşi  sufleteşte ;  pentrucă. 
boalele  morale  sunt  mult  mai  contagioase  decât  cele  trupeşti. 
E  ceeace  spunea,  la  amintirea  unui  creştin  profesor  I.  P.  S. 
Mitropolit  Nicoiae :  pedagogul  de  azi  trebue  mai  întâi  el 
însuşi  să  aibă  o  concepţie  creştină  clară  despre  suflet  şi  Dum¬ 
nezeu. 

Părinţilor  sufleteşti,  cari  îşi  tratează  fiii  cu  şerpi  veninoşi  în. 
loc  de  peşte,  le  spunem  demn :  afară  din  învăţământ !  V.  C. 

* 

REVISTA  TEOLOGICA  încheie,  cu  numărul  acesta,  două¬ 
zeci  şi  doi  de  ani  de  propoveduire.  Ea  a  căutat  să  fie  în 
toată  bună  vremea  un  devotat  povâţuitor  al  preoţimii  noastre 
şi  un  îndrăsneţ  apărător  al  demnităţii  şi  drepturilor  sfintei  noa- 
slre  Biserici.  In  viitor  ea  va  continua  să  meargă  pe  acelaş  drum, 
nădăjduind  că  preoţimea  noastră  va  înţelege,  ca  şi  în  trecut» 
rostul  acestei  publicaţii  periodice  şi-i  va  sprijini  silinţele,  oricât 
de  vrăşmaşe  ar  fi  împrejurările.  Jertfelnicia  celorce  o  scriu  numai 
astfel  va  da  roadă  bună  în  ogorul  în  care  ară. 

Pentru  anul  viitor  avem  bucuria  de  a  putea  anunţa  de  pe 
acuma  publicarea  unei  serii  dc  studii  şi  articole  dintre  cele  niai 
interesante.  Amintim  dintre  ele:  Preoţii  români  in  revoluţia  lui 
floria  de  Ştefan  Meteş.  membru  cor.  al  Academiei  române; 
Bogornilisnuil  şi  Românii  de  Prot.  Dr.  Gh.  Ciuhandu ;  Pedeapsa 
depunerii  din  cler  de  Pr.  S.  Gândea;  Pilduiri  pauline  de  Prof. 
N.  Pbpovici ;  Prezenţa  reală  a  Domnului  în  Sf.  Cuminecătură  — 
izvor  de  inspiraţie  pentru  preot  de  Arhim.  Policarp  Moruşca ; 
Suferinţele  Sfântului  loan  Gură  de  aur  pe  scaunul  patriarhal 
din  Constantinopol  de  Prof.  Şt.  Lupşa;  Documente  euharistice 
din  veacul  XVII  dc  Prof.  Dr.  D.  Staniloae;  Drumul  Crucii  de 
Romano  Guardini,  în  rom.  de  Şt.  Carpadea  ;  Mişcările  religioase 
din  sinul  romano-catolicismului  de  Fr.  Heiier,  în  rom.  de  Prof. 
N.  Popovici;  Personalitatea  sfântului  apostol  Pavel  de  Ant. 
Worlitscheck,  în  rom.  de  N.  Belea,  N.  C. 

